Tragom odluke da se penzije u oba entiteta isplaćuju prema mjestu njihovog ostvarivanja - 2004-02-27\nNakon jučerašnje odluke Doma naroda Parlamentarne skupštine B i H da se penzije u oba entiteta isplaćuju prema mjestu njihovog ostvarivanja u Reppublici Srpskoj se danas bilježe pozitivne reakcije.\nFond penzijsko-invalidskog osiguranja Republike Srpske primjeniće bez odlaganja rezoluciju Doma naroda Parlamentarne Skupštine Bosne i Hercegovine o načinu isplate penzija prema mjestu njihovog ostvarivanja. Saopštio je ovo danas vršilac dužnosti direktora ovog Fonda, Jovo Kosmajac precizirajući da juče usvojena rezolucija podrazumijeva pravo korisnika na ostvarivanje penzije djelomično ili u cijelosti od onog fonda na čijem su području vršene uplate doprinosa.\nRiječ je o primjeni principa koji važe kako između država tako i između fondova u istoj državi jer Bosna i Hercegovina nije jedina država koja ima više penzionih fondova naglasioje Kosmajac. On je, takođe, izrazio nadu da će i Federalni penzioni fond usvojiti principe ove rezolucije jer je to ogroman posao koji zahtijeva svakodnevnu saradnju fondova kako bi se penzionerima olakšalo ostvarivanje njihovih prava.\nGospodin Kosmajac je procijenio da bi možda čak i trećina penzonera mogla biti obuvaćena ovakvim načinom isplate penzija. Inače, Udruženje penzionera Republike Srpske već mjesecima traži primjenu odluke Doma za ljudska prava koja podrazumjeva isplatu penzija svim penzionerima na osnovu mjesta u kome su stekli penziju, a ne samo onim licima koja su dobila spor pred ovim Domom.\nDanas se oglasila i Partija demokratskog progresa koja je izrazila zadovoljstvo ovakvom odlukom, uz konstataciju da su konačno, ukinute administrativne prepreke da, kako se ističe, 20 hiljada penzionera iz Republike Srpske ostvare svoje penzije putem Penzinog Fonda Federacije B i H, odnosno, tamo gdje su ih i zaradili.\nPodsjećamo da su penzije u Republici Srpskoj znatno niže nego u Federaciji a primjena ove rezolucije bi mogla doprinjeti ujednačavanju penzija u oba entiteta.


Island neće u EU? Vikinzi ne žele u Evropu\nIsland neće u EU?\nU Rejkjaviku raste nezadovoljstvo vlasti miješanjem Brisela u finansijske tokove na ostrvu, pa je sadašnja vlast, dobila posljednje izbore upravo obećanjem da će učiniti kraj tom miješanju.\nNakon što već par godina svoju aplikaciju za evropsko članstvo svojevoljno drži „na ledu“, Island bi narednih dana mogao da zatraži da se proces pridruženja ove zemlje EU potpuno anulira. Prve reakcije Brisela pokazuju da evropska administracija poštuje suverenu odluku nacionalne vlasti, dok je činjenica da se već odavno duboko žali što Island okreće ledja Uniji.\nZašto Island ne želi u Evropu?\nIsland je, za razliku od Zapadno Balkanske priče kandidata i polu-kandidata, Briselu u svakom smislu ne samo poželjan član evropske porodice, već i odavno spreman za nju.\nOstrvo sa manje od 400 hiljada stanovnika, član je brojnih evropskih asocijacija i sporazuma – od EFTA do Šengena, a čak dvije trećine trgovine sa ostatkom svijeta Island vrši sa Evropom.\nMedjutim, od krize naovamo, raste nezadovoljstvo vlasti u Rejkjaviku miješanjem Brisela u finasijske tokove na ostrvu. Sadašnja vlast je čini se, dobila posljednje izbore upravo obećanjem da će učiniti kraj tom miješanju, pa je tako septembra 2013. odlučila da zamrzne pregovore. Za evropskog komesara za proširenje to nikako nije bila dobra vijest.\n„Ponavljam da Unija ostaje u potpunonsti opredjeljena da se zaključi proces pridruženja Islanda. Naša pozicija je već dugo jasna: svi u Uniji su za to da pregovori treba da se nastave, vjerujemo da postoje koristi od bližih veza Unije i Islanda i smatramo da je proces priključenja najbolji okvir za to“, kaže bivši komesar za proširenje, Štefan File.\nŠef diplomatije Islanda, Gunar Bragi Sveinson poručuje:\n„Moj je zadatak bio da prenesem odluku moje vlade da se na čekanje stave pregovori o prijemu. U pitanju je samo odluka i ništa više. Mi smo dio Evrope i učinićemo sve što je u našoj moći da osnažimo veze na drugi način“, rekao je Sveinson.\nOvog vikenda je saopšteno kako će zamrznuti status postati „bez ikakvog statusa“.\n„Nemamo poseban komentar na to. Ako su islandske vlasti odlučile da to urade, riječ je, očigledno, o njihovoj odluci i tome nemam šta da dodam“, poručila je portparolka Evropske komisije, Maja Kocijančić.\nNe treba posebno naglašavati kako su u redovima euro-skeptika bili sretni kada su čuli da Island odustaje od Evrope. Iskoristili su priliku i pozvali i Grčku da odbaci euro i prestane, kako kažu, biti podanik organizacije kojom caruje Njemačka.\nKakve će posljedice odluka Islanda imati na ukupan proces evropskog proširenja još je rano predvidjati, ali sasvim sigurno neće olakšati život onima u evropskoj čekaonici.\n2015-01-12T11:09:47+01:0012 јануара, 2015|Društvo|


Sjećanje na Vladu Divljana i EKV za vikend na Kolarcu - Glas Srpske\nTanjug 24.02.2021 15:19\nBEOGRAD - Predstojeći vikend u pogledu muzike biće u znaku koncerata posvećenih bendu EKV i muzičaru Vladi Divljanu u petak 26. i u nedelju, 28. februara, u Velikoj dvorani Kolarčeve zadužbine u Beogradu.\nKoncert u čast grupe EKV izvešće IQV - EKV tribjut bend u petak, sa gostima - Vasil Hadžimanov (klavir), Aleksandar Jovanović - Šljuka (klavir), Dušan Murišić (truba) i Marko Milivojević (bubanj), koji je svirao u originalnoj postavi EKV-a od 1990. do 1994. godine.\nIQV - EKV tribjut nastupa u sljedećem sastavu: Bojan Pejčić - vokal, Mario Dimitrijević - gitara, Ivan Živanović - klavijatura, Nenad Vukelić - bas gitara i Dragan Jovanović - bubanj.\nPrateći vokali su - Jovana Stojiljković, Vanja Petrović i Nikola Krstić.\nPodsjećanje na lidera kultnog rok sastava EKV - Milana Mladenovića biće okosnica ovog koncerta, velikog umjetnika koji je ostavio neizbrisiv trag u domaćoj rokenrol muzici.\nNedjelja, 28. februar i ponedeljak, 1. mart biće u znaku koncerata u čast Vlade Divljana od strane benda "(Ne)normalni" i prijatelja, kao odloženi nastupi, planirani početkom ovog mjeseca, ali zbog pandemije su morali biti pomjereni za nove datume.\nSastav "(ne)normalni" sviraće pesme iz svih perioda Vladine karijere, tako da će dio repertoara činiti i najveći hitovi grupe "Idoli", kao i čitav solo period, primjenjena muzika za filmove, predstave i TV serije.\nZa ovu priliku, kao gost večeri, bas gitaru će svirati Zdenko Kolar, član legendarnih "Idola" i muzičar koji je svirao sa Divljanom u njegovim drugim pratećim grupama "(Ne)vladina organizacija" i "Old Stars band".\nPored Kolara, na scenu Kolarca gostovaće i Bojan Gluvajić iz benda „Ničim izazvan", kao i Sara Vučenović (violončelo) i Ljuba Miodragović (ukulele).\n(Ne)normalni sviraju u sastavu: Anja Aleksić - violina, Nenad Jelenković - vokal i akustična gitara, Milan Jančurić - saksofon i klarinet, Igor Martinko - harmonika i gitara, Miloš Jovanović - klavir, Attila Benke - bubnjevi i Branislav Pavlović - bas gitara.


Šta je obeležilo sportsku 2018. godinu? - Sport - Dnevni list Danas\nPočetna » Sport » Šta je obeležilo sportsku 2018. godinu?\nŠta je obeležilo sportsku 2018. godinu?\nGodina za nama, baš kao i svaka prethodna, obilovala je izuzetno uzbudljivim sportskim dešavanjima u kojima su učestvovali i brojni srpski sportisti.\n0Piše: Aleksandar Pavlović 01. januara 2019. 21.00 Izmenjeno: 02. januara 2019. 01.00\nFoto: EPA-EFE/ NEIL HALL / POOL\nNovak Đoković je posle nešto slabijeg starta sezone i u jednom trenutku plasmana na 22. mestu ATP liste krenuo u pobednički niz, osvojivši Vimbldon i jedini Masters koji mu je nedostajao u prebogatoj kolekciji trofeja – Sinsinati, da bi godinu završio trijumfalno, na prvom mestu.\nCrvena zveda se posle 26 godina vratila u sam evropski fudbalski krem, u čuvenu Ligu šampiona, a do tog odavno zacrtanog cilja je došla od prvog kola kvalifikacija, po čemu je postala jedinstvena, jer niko do sada nije prošao četiri kola kvalifikacija da bi došao do najkvalitetnijeg klupskog evropskog takmičenja.\nVaterpolisti su nas standardno učinili srećnim i ponosnim, mladi košarkaši su osvojili zlato na Evropskom prvenstvu, a basketaši se „okitili“ titulom šampiona sveta, baš kao i odbojkašice Srbije koje su na veličanstven način osvojile zlato u Japanu, krajem prošle godine.\nIpak, u 2018. smo doživeli i izvesna sportska razočaranja, a jedno od takvih je plasman fudbalske reprezentacije Srbije na Svetskom prvenstvu.\nMundijal – Krah „Orlova“ u Rusiji\nFudbalska reprezentacija Srbije plasirala se na Mundijal koji je bio održan u Rusiji, a sam plasman pratile su izvesne intrige s obzirom da na njemu zbog smene i nije bilo selektora Slavoljuba Muslina koji je „Orlovima“ omogućio učešće na najvećem fudbalskom takmičenju na svetu.\nUlogu selektora preuzeo je Muslinov dotadašnji zamenik Mladen Krstajić i pokazao da, uprkos izvanrednoj igračkoj karijeri, još nije dorastao tom zadatku.\nVoljom žreba, Srbija se našla u grupi E, sa sve samim elitnim fudbalskim protivnicima, Švajcarskom, Kostarikom i Brazilom. Srbija je imala izvesne šanse, ali i ne dobru atmosferu u ekipi, budući da su se koplja „lomila“ oko učešća talentovanog Sergeja Milinković-Savića na Mundijalu. I dok ga je selektor Slavoljub Muslin izostavljao sa spiska reprezentativaca u kvalifikacijama jer mu se „nije uklapao u sistem igre“, što ga je gotovo izvesno i koštalo funkcije, dotle ga je Mladen Krstajić pozvao u tim i time pokazao da je možda i pogrešio.\nNije Sergej Milinković-Savić toliko loše odigrao na Mundijalu koliko se videlo da nema „utakmica u nogama“ u A timu i da prosto sa Dušanom Tadićem i Ademom Ljajićem nije uigran u fazi napada.\nUz to, sama igra „Orlova“ se svodila isključivo na Dušana Tadića, i dok je takva igra i prolazila u prvom meču protiv Kostarike u kom je Srbija trijumfovala minimalnim rezultatom zahvaljujući perfektnom slobodnom udarcu Aleksandra Kolarova, dotle se protiv Švajcarske i Brazila moralo pronaći i neko drugo rešenje, koga nažalost u igri „Orlova“ i nije bilo.\nProtiv Švajcarske je selektor Srbije Mladen Krstajić pokazao zašto još uvek nije dorastao ovom zadatku, budući da nije uvideo da se uprkos početnom vođstvu preko Aleksandra Mitrovića, Srbija grčevito brani, što Švajcarci koriste da izjednače rezultat, i umesto da pojača odbranu i sredinu terena i sačuva bod koji u tom trenutku ima, sve karte ipak „baca u napad“ i gubi utakmicu u nadoknadi vremena.\nOsim toga ni reakcija igrača prilikom kornera u poslednjem minutu nije bila odgovarajuća, umesto da većina fudbalera Srbije ostane na svojoj polovini terena, svi su otišli u protivnički šesnaesterac. Ubrzo potom usledila je kontra i Švajcarska je preko Đerdana Šaćirija došla do pobede koja joj je praktično obezbedila prolaz u osminu finala takmičenja.\nPosle tog poraza, atmosfera u reprezentaciji Srbije se dodatno pogoršala, Mladen Krstajić pružio je u meču protiv Brazila šansu nekim igračima koji nisu imali prilike da do tada igraju na Svetskom prvenstvu, ali i nezavisno od te odluke Srbija je doživela poraz od „Selesaa“ 2:0.\nNakon povratka u domovinu, usledile su prepirke na relaciji selektor – pojedini igrači, a kako je i nakon Mundijala Mladen Krstajić ostao na čelu fudbalske reprezantacije Srbije, tako je bilo jasno da u nacionalniom dresu više nećemo gledati Matiju Nastasića, Luku Milivojevića, Duška Tošića i Branislava Ivanovića.\nNovak Đoković – Od očaja do prvog mesta\nNajbolji srpski teniser Novak Đoković nije započeo godinu na željenom nivou. Posle nekoliko meseci pauze zbog povrede lakta desne ruke, očekivalo se da će od početka godine zaličiti na onog „starog“ Novaka Đokovića, ali povratak na prvo mesto bio je „posut trnjem“.\nPrvi takav neočekivani poraz doživeo je već na Australian Openu kada ga je u osmini finala savladao do tada malo poznati Južnokorejac Hjen Čung sa 3:0 u setovima. Nakon toga usledio je novi šok za simpatizere popularnog „Džokera“.\nSrpski teniser odlučio je da ipak probleme sa povredom reši operacijom, a nakon iste vratio se na teren u martu mesecu.\nNa prvom Mastersu u godini, i prvom turniru na kome je igrao od operacije, doživeo je poraz od tada 109. igrača na svetu – Japanca Tara Danijela (2:1 u setovima). Na taj način nije uspeo da se plasira u treće kolo Indijan Velsa, a to je značilo i stvarnu brigu svih ljubitelja „belog sporta“ da li će se Novak Đoković ikada vratiti na šampionski kolosek.\nJer, nije samo poraz bio alarm za Đokovićeve fanove.\nIgra, kretnja na terenu, i ravnodušnost prema nekim lošim udarcima u toku meča, sve je to bio razlog da se mnogi zapitaju da li će Đoković ikada više podići pehar na nekom Gren slemu.\nNa sve to došao je novi Masters u sezoni, Majami, a tamo poraz od Francuza Benoe Pera, već na samom početku takmičenja.\nProtivnici ga se više nisu „plašili“, a saradnja se trenerima Andreom Agasijem i Radekom Štjepanekom, nije donosila nikakve rezultate.\nFoto: EPA-EFE/LUKAS COCH AUSTRALIA AND NEW ZEALAND OUT\nI dok su se mnogi pitali na kom će mestu Đoković završiti godinu, a pošto je iz nedelje u nedelju padao na rang listi, niko više od samog Đokovića nije bio uvereniji u povratak na tron, a za takav uspeh mu je bio potreban onaj čovek koji ga je i pre doveo do mesta broj 1 u nekoliko navrata.\nTrener koji je bio uz Novaka od tinejdžerskih dana, vratio se posle godinu dana u stručni štab srpskog igrača, a njegovo angažovanje na mestu glavnog trenera, isplatiće se Đokoviću višestruko kroz samo par nedelja.\nUbrzo je počela i sezona na šljaci, a Novak je u Monte Karlu doživeo poraz od Dominika Tima u trećem kolu.\nIpak, igre u Monte Karlu su obećavale, videlo se već tada da to nije onaj Novak iz Australije ili iz Indijen Velsa.\nUsledile su teške nedelje u Španiji, u uvodnim kolima ATP turnira u Barseloni i Madridu doživeo je poraze od Martina Kližana i Kajla Edmunda.\nFoto: EPA-EFE/ CLAUDIO ONORATI\nPa ipak, to nije bio znak za uzbunu, tim pre što su Slovak i Britanac odigrali mečeve karijere upravo tih dana, protiv Novaka.\nTako rana eliminacija sa dva važna turnira donela je Đokoviću najslabiji plasman u poslednjih 12 godina, u tom trenutku se nalazio na 22. mestu na svetu.\nSaradnja sa Vajdom donosi rezultate, na Mastersu u Rimu stiže do polufinala gde gubi od Rafaela Nadala, a onda na Rolan Garosu sledi novi šok – poraz od Italijana Marka Čekinata u četvrtfinalu Otvorenog prvenstva Francuske.\nPosle tog poraza u Đokovića se uvukla izvesna doza sumnje u sopstvene mogućnosti, pa je tako ozbiljno razmišljao da preskoči sezonu na travi.\nIpak, na njegovu sreću zaigrao je u Londonu i u Kvinsu, turniru na kome nije dugo igrao i turniru koji igračima predstavlja sjajnu pripremu za Vimbldon, doživeo je poraz tek u finalu, od Hrvata Marina Čilića, sa 2:1 u setovima.\nPoraz nije obeshrabrio Novaka, nije ni imao razloga kada je imao perfektnu nedelju iza sebe.\nIgra, kretnja na terenu, pobede, sve je bilo tu i konačno je srpski igrač zaličio na onog „starog“ Novaka, koga su navijači iščekivali da vide nedeljama i mesecima.\nTrenutak istine dogodio se na Vimbldonu, Novak Đoković je podigao najvažniji pehar u svetu tenisa, ponovo.\nFoto: EPA-EFE NIC BOTHMA\nPosle blistave dve nedelje na Vimbldonu i teško izvojevane pobede u polufinalu protiv Rafaela Nadala, Đoković se vratio na stare staze slave rutinskom pobedom u finalu nad Kevinom Andersonom od 3:0 u setovima.\nTo je Đokoviću bila 13. Gren slem titula u karijeri, a 14. će doći kroz samo par meseci, u Njujorku, u finalu US Opena i to protiv starog znanca i velikog rivala Huana Martina Del Potra (3:0 u setovima).\nIpak, pre US Opena Đoković je zlatnim slovima ispisao stranice teniske istorije, pošto je krajem avgusta osvojio jedini Masters koji nije imao u svojoj prebogatoj kolekciji – Sinsinati.\nPopularni „Zlatni Masters“ osvojio je pobedivši u finalu velikog Rodžera Federera sa 2:0 u setovima. Na taj način objedinio je sve titule iz čuvene Masters 1000 serije, po čemu je postao jedini teniser u „Open eri“.\nViše nije bilo dileme, Novak je bio onaj „stari“, šampion svetskog kova koji je harao teniskim terenima kao nekada.\n„Zlatne“ odbojkašice, svetske šampionke\nOdbojkašice Srbije priredile su jedan od najvećih sportskih uspeha koji su „zapljusnuli“ Srbiji protekle godine: na Svetskom prvenstvu koje je održano u Japanu osvojile su zlato, pobedivši selekciju Italije u velikom finalu sa 3:2 u setovima.\nPobeda je utoliko bila veća ako se zna da su Srpkinje od samog početka bile uvek u setu zaostatka, pa je Italija konstantno vodila, ali je u samom finišu susreta maestralno odigrala Maja Ognjenović, kao i Tijana Bošković koja je na kraju bila možda i najzaslužnija za osvojenu prvu titulu svetskih šampionki u istoriji naše zemlje. Upravo je Tijana Bošković bila proglašena za najbolju igračicu šampionata.\nVaterpolisti Srbije – Zlato im je drugo ime\nVaterpolisti Srbije su i u prošloj godini obradovali naciju! Oni su u finalu Evropskog prvenstva održanog u Barseloni pobedili domaćina turnira, reprezentaciju Španije posle boljeg izvođenja peteraca.\nNakon regularnog dela utakmice bilo je 7:7, a posle penala 12:10 za Srbiju pa su se tako izabranici selektora Dejana Savića „okitili“ novim zlatom i još jednom potvrdili da su najbolji sportski kolektiv u našoj zemlji u ovom veku.\nFoto: Vaterpolo savez Srbije\nTo je bilo ukupno sedmo zlato za Srbiju na evropskim prvenstvima, a četvrto uzastopno, a do njega su došli sigurnom i kvalitetnom igrom u napadu, te brilijantnom odbranom, tokom čitavog turnira. U polufinalu su „Delfini“ savladali reprezentaciju Hrvatske 9:7.\nU18 – Za košarku Srbija ne treba da brine\nProteklu godinu u košarci obeležili su igrači do 18 godina koji su na Evropkom prvenstvu u Letoniji savladali u finalu domaćina turnira sa 99:90.\nEkipa predvođena selektorom Aleksandrom Bućanom odigrala je perfektan turnir i pokazala da je Srbija zaista zemlja košarke, kao i to da će u bližoj budućnosti biti igrača koji će moći da u seniorskom „pogonu“ zamene takve legende kao što su Miloš Teodosić, Boban Marjanović i ostali. Zlatom su se okitili: Pavle Kuzmanović, Uroš Trifunović, Filip Petrušev, Altin Islamović, Bogdan Nedeljković, Marko Pecarski, Bogdan Rutešić, Zoran Paunović, Arijan Lakić, Luka Cerovina, Toma Vasiljević i Dalibor Ilić.\nU najvažnijoj utakmici na šampionatu, „Orlići“ su briljirali, na poluvremenu su vodili 13 poena razlike, u jednom trenutku su imali i „plus 17“, a na kraju su umalo i „upisali“ stotku, što jasno govori o ofanzivnom potencijalu koji ovi mladići imaju. Marko Pecarski i Filip Petrušev su bili dvocifreni već na poluvremenu, a iako su se Letonci primakli na samo „minus šest“ (92:86) na minut i po pre kraja utakmice, „Orlići“ su rutinski odbili nalet protivnika i sasvim zasluženo se popeli „na krov Evrope“ u svom godištu.\nOdbojkaši – Nedostajalo malo sreće za novu medalju Grbićeve čete\nOdbojkašima Srbije malo je falilo da osvoje medalju na Svetskom prvenstvu koje je održano u Bugarskoj i Italiji. Iako su iza sebe imali sjajan turnir, na kraju su završili kao četvrti. U borbi za bronzu „Orlovi“ su izgubili od selekcije SAD sa 3:1 u setovima.\nFoto: Fonet/ fivb\nIzabranici selektora Nikole Grbića igrali su sjajno na kontinentalnom šampionatu, plasirali su se u završnu i najvažniju fazu takmičenja, popularni „fajnal-siks“, odakle su pobedom protiv Italije obezbedili učešće u polufinalu, ali je tamo od „Orlova“ bila bolja selekcija Poljske, koja je kasnije u finalu pobedila Brazil sa 3:0 u setovima i tako odbranila titulu osvojenu pre četiri godine, kada je upravo bila organizator Svetskog šampionata. U meču za bronzu, „Orlovi“ su izgubili od reprezentacije SAD.\nSrpski basketaši – Uvek zlatni\nGodinu za nama su na sebi svojstven način obeležili i srpski basketaši koji su na Svetskom prvenstvu u basketu „3×3“ održanom u Manili osvojili zlatnu medalju savladavši u finalu Holandiju sa 21:16.\nOsim najboljeg srpskog basketaša Dušana Domović-Buluta, zlatnu ekipu činili su još i Dejan Majstorović, Stefan Stojačić i Marko Savić.\nSrpski basketaši su se „okitili“ i titulom prvaka Evrope, pošto su u finalu u Bukureštu savladali selekciju Letonije 19:18.\nIvana Španović – Navikla nas je na medalje\nIvana Španović je i u 2018. zasijala i to onim najznačajnijim odličjem na najvažnijem takmičenju u godini – Svetskom dvoranskom prventsvu u atletici koje je bilo održano u Birmingemu. Ona je do zlata došla skokom od 6,96 metra, ostvarenim u četvrtoj seriji.\nFoto: EPA/ DIEGO AZUBEL\nIstina, Ivana Španović se prošle godine nije „okitila“ medaljom na Evropskom prvenstvu, ali i to samo zbog jednog jednostvanog razloga, zbog povrede. Nakon kvalifikacija lekarski tim reprezentacije Srbije je doneo odluku da se Ivana Španović pre samog finala povuče sa takmičenja zbog povrede Ahilove tetive desne noge, zadobijene u skoku u dalj u kvalifikacijama. Ivana Španović je u protekloj godini bila najbolja i na Mediteranskim igrama.\nStrelci – Medalje su svakodnevna stvar za njih\nSrpski strelci su izuzetno uspešni na gotovo svim takmičenjima na kojima učestvuju, a takva situacija je bila i protekle godine kada je Zorana Arunović donela srebro Srbiji sa Svetskog prvenstva u streljaštvu održanom u Južnoj Koreji, te i na taj način postala prvi srpski sportista koji je obezbedio normu za učešće na Olimpijskim igrama koje su na programu u Tokiju naredne godine.\nZorana Arunović je u disciplini vazdušni pištolj imala rezultat 239,8 krugova, a zlato joj je izmaklo za 1,3 kruga i otšlo Grkinji Ani Konaki. Na šampionatu u Čangvonu, Damir Mikec je rezultatom 562,3 kruga u disciplini malokalibarski pištolj na 50 metara osvojio srebro. Njemu je zlato izmaklo za 1,9 kruga i otišlo u ruke Indijca Oma Prakaša Mitarvala. Zorana Arunović i Damir Mikec osvojili su i srebrnu medalju na Svetskom kupu u Minhenu, sa „otpucanih“ 408,8 krugova u takmičenju mikseva vazdušnim pištoljem.\nTekvondo – Srbija je sila u ovom sportu\nNe tako davno Srbija se tek upoznavala sa pravilima u sportu u kojem je danas već sila – tekvondou. Ne prođe godina a da nas tekvondoisti ne obraduju nekom medaljom na najvećih svetskih i evropskih takmičenja, a prošle godine smo sa ponosom pratili Evropsko prvenstvo u ovom sportu s obzirom da je bronzu na istom osvojila Tijana Bogdanović u konkurenciji do 53 kilograma.\nDžudo – Srbija je u ovom sportu uspešna godinama\nDžudo je jedan od omiljenijih individualnih sportova u Srbiji, a najviše su tome doprineli dvojica izuzetno kvalitetnih „teškaša“ koje naša zemlja ima i koji se konstantno smenjuju na najvišim pobedničkim postoljima.\nProšle godine je Nemanji Majdovu pripalo srebro na Evropskom prvenstvu u Tel Avivu u konkurenciji do 90 kilograma, a u finalu je izgubio od Rusa Mihaila Igolnikova iz Rusije. Na istom takmičenju Aleksandar Kukolj je ispao u drugom kolu od Jahora Verapajeua iz Belorusije. Na Svetskom prvenstvu održanom u Bakuu, srpski džudisti nisu bili blizu borbe za medalje pošto su obojica eliminisani na samom startu takmičenja.\nNemanja Majdov je izgubio od Francuza Aurelinija Dijesa, dok je Aleksandar Kukolj poražen od Nasifa Elijasa. Pored Majdova i Kukolja, Srbija počinje da ima sve zapaženije rezultate i u ženskoj konkurenciji, a na EP u Tel Avivu Milica Nikolić je došla do bronze u kategoriji do 48 kilograma. Uz to, Nemanja Majdov je u 2018. osvojio i srebrnu medalju na Mediteranskim igrama u Taragoni.\nRvanje – Sport koji volimo podjednako kao i džudo\nDa smo i u rvanju sila svedoče brojne medalje koje srpski rvači osvajaju proteklih godina. Konkretno 2018., Srbiju je oduševio rvač Stevan Micić koji je osvojio bronzanu medalju na Evropskom prvenstvu održanom u Rusiji, slobodnim stilom.\nTo je prva medalja u istoriji rvačkog sporta u ovoj disciplini. Protekle godine srebro je osvojio i Viktor Nemeš i to grčko-rimskim stilom do 77 kilograma. On je u finalu izgubio od Romana Vlasova iz Rusije. U kategoriji do 97 kilograma grčko-riskim stilom srebro je Srbiji sa istog takmičenja doneo Mihail Kadžaja, pošto je u finalu poražen od Jermena Artura Aleksanjana 7:0.\nCrvena zvezda – Liga šampiona više nije san\nFudbaleri Crvene zvezde posle dve i po decenije vratili su se u sam „krem“ evropskog fudbala, u Ligu šampiona. Do nje su došli posle četiri kola kvalifikacija, pri čemu su jedini tim na „Starom kontinentu“ kojima je takav podvig pošao za rukom, a do najvećeg uspeha u godini došli su remijem protiv Salcburga u gostima 2:2, posle beogradskih 0:0, pa su zbog više postignutih golova u gostima prošli u najkvalitetnije klupsko evropsko takmičenje.\nFoto: EPA-EFE/ ANDREAS SCHAAD\nZvezda je te večeri u Austriji odigrala izuzetno slabo prvo poluvreme, a već na početku drugog gubila je 2:0. Ipak, spektakularan preokret režiraju Miloš Degenek i El Fardu Ben koji u 120 sekundi postižu dva gola i donose rezultat koji „crveno-bele“ vodi u fudbalski raj.\nU poslednjih pola sata Zvezda je igrala organizovano i kvalitetno u fazi odbrane pa je austrijski tim stvorio samo jednu priliku u toj fazi utakmice, ali je na golu stajao fenomenalni Milan Borjan, te je na kraju ostalo nerešeno – 2:2. Na samom žrebu za grupnu fazu takmičenja Zvezda nije imala previše sreće pošto je upala u „grupu smrti“ zajedno sa Napolijem, Liverpulom i PSŽ.\nU borbi sa renomirani protivnicima mnogi su Zvezdi prognozirali da će grupu završiti bez osvojenog boda, ali sa takvim mišljenjem se i nisu složili fudbaleri srpskog šampiona koji su uzeli „skalp“ velikom Liverpulu na svom terenu, zahvaljujući dvostrukom strelcu Milanu Pavkovu, dok su sa Napolijem remizirali 0:0. Doduše, na strani je Zvezda doživela tri ubedljiva poraza, ali ta činjenica ni na koji način ne umanjuje uspeh srpskog kluba u Ligi šampiona.\nCrvena zvezda, Fudbal, Novak Đoković, sport, uspesi\nKako klimatske promene utiču na virus Zapadnog Nila u Srbiji?\nNDMBGD: Nećemo platiti kaznu za organizaciju skupa Srce za Davida


Na Zlatiboru završen prvi turnir košarkaške ABA 2 lige (VIDEO) – ZoomUe\nNa Zlatiboru završen prvi turnir košarkaške ABA 2 lige (VIDEO)\nby Zoran Đurović · Published 19 новембра, 2020 · Updated 19 новембра, 2020\nZLATIBOR – Na Zlatiboru je uspešno završen prvi turnir košarkaške ABA 2 lige u okviru koga je odigrano četiri kola sa 24 utakmice, što ga preporučuje da u toku ove sezone bude organizator još jednog turnira ili same završnice ove sezone.\nSportski direktor ABA lige Milija Vojinović kaže da je saradnja između učesnika u organizaciji ovog turnira bila odlična i da je u svet otišla pozitivna slika o Zlatiboru i ABA ligi.\n„Nije lako organizovati takmičenje u ovako teškim uslovim s obzirom da smo svi opterećeni pandemijom, ali strogi protokoli su se ispoštovali. Ne mogu ništa da obećam, ali ćemo razmisliti da Zlatibor opet bude domaćin jednog od predstojećih turnira, kao i same završnice u kojoj će se igrati plej-of i plej-aut“, istakao je Vojinović.\nSve utakmice odigrane su u renoviranoj hali Turističko-rekreativnog kompleksa na Zlatiboru.\nDirektor Turističko-rekreativnog kompleksa na Zlatiboru Nikola Novaković izjavio je da su on i svi njegovi saradnici izuzetno ponosni što su posle 24 odigrane utakmice položili ovaj prvi test.\n„Definitivno smo dokazali da je „balon“ sistem pravo rešenje. Iskreno se nadam da se u martu ponovo vidimo sa svim ekipama na ovoj planini“, zaključuje Novaković.\nPočelo sa radom Savetovalište za brak i porodicu\nby Vesna Đurović · Published 13 јануара, 2017\nNext story Overiti jesenju titulu (VIDEO)\nPrevious story U Užicu zatvorena dva ugostiteljska objekta zbog nepoštovanja mera (VIDEO)


skijanje.com :: Skijališta blog :: Rambova škola skijanja i Jadranska Ibica na Kopaoniku\nNaslovna › Blog › Skijališta › Rambova škola skijanja i Jadranska Ibica na Kopaoniku\nBig Snow Kop festival koji traje od 19-25. marta će pored 100 vrhunskih izvođača i atraktivnog sportskog programa, mnogobrojnim posetiocima iz zemlje i inostranstva koji su već potvrdili dolazak, omogućiti i nezaboravan provod i zabavu.\nRambo Amadeus će svojim originalnim nastupom zvanično otvoriti noćni program festivala u utorak 20. Marta, a sa svojom školom skijanja, u okviru dnevnog programa, će zasigurno upotpuniti festivalsku atmosferu.\n- Ja sam na Kopaoniku redovan već 20 godina i drago mi je da su se srpski organizatori festivala konačno setili da naprave neko dešavanje na Kopu. Na Big snow Kop festivalu ću dati svoj doprinos tako što ću sa mojim bendom pružiti publici iz regiona nastup najbolji što znam, a pozvaću i sve moje poštovaoce da me prate u skijaškim krstarenju planinom. Siguran sam da ćemo biti najšarenija organizovana grupa skijaša u istoriji Kopaonika - poručuje Rambo.\nA da u grupama i drugi slede Rambov primer, govori u prilog i činjenica da sve veći broj rezervacija stiže i od glumaca, muzičara, sportista i drugih poznatih ličnosti iz javnog života. Pored skijanja ili vožnje bordom mnogi od njih će uzeti i svoje aktivno učešće u pratećem sportsko-zabavnom programu festivala.\nPored više od 100 najavljenih izvođača inostrane i domaće muzičke scene, provod garantuje i dolazak tzv. Jadranske Ibice, jednog od najznačajnih letnjih klubova u Evropi - kluba Papaya, i njihovo decenijsko iskustvo u organizaciji provoda za pamćenje. Uz njih, značajno mesto na festivalu zauzeće i najpoznatiji beogradski klubovi Freestyler, Magacin i Mr. Stefan Braun.\nPozitivnoj predfestivalskoj atmosferi doprinele su i same vremenske prilike na Kopaoniku. Uz organizatore koji obavljaju poslednje pripreme za muzičke nastupe na više od 10 bina kao i atraktivan sportski program, i priroda je dala svoj doprinos. Sneg, koga ima dovoljno za zimske sportove, u kombinaciji sa suncem koje obasjava planinu, svakom posetiocu festivala će omogućiti vrhunski zimski ugođaj uz vrhunsku zabavu.


Novosti\t01.06.2015 23:53\nKada su se nemački mladenci i svatovi u Frankfurtu 16. maja fotografisali za uspomenu ispred Gradske kuće, na svojim snimcima poneli su kućama srpsku zastavu. Tog dana gradonačelnik Peter Feldman je u svečanoj Kraljevskoj dvorani priredio prijem za frankfurtske Srbe i članove Udruženja pisaca “Sedmica”. Srbima u čast istaknuta je srpska zastava na Gradskoj kući.\n- Slavimo vas Srbe, jer u gradu u kome živi 198 nacija jačate internacionalizam, kulturnu saradnju i mir. Vi živite zajedno sa nama u Evropi i najbolji ste udruženje na Starom kontinentu - rekao je u svom pozdravnom govoru gradonačelnik Peter Feldman, inače zvanični pokrovitelj jubilarnih dvadesetih Majskih susreta srpskih pisaca dijaspore u ovom gradu na Majni.\nGospodin Feldman je zbog privilegije koju je učinio frankfurtskim Srbima imao polemiku sa članovima Gradskog veća, koji su ga pitali čime su to Srbi zaslužili da se zbog njih krši protokol grada Frankfurta. Naime, taj protokol predviđa da u Kraljevsku dvoranu mogu na svečani prijam da dođu samo slavljenici 25-godišnjice. A Srbi su proslavljali dve decenije od osnivanja Udruženja pisaca “Sedmica”. Gradonačelnik je jednostavno odgovorio:\n- Srbi su to zaslužili svojim radom na negovanju multikulturalnog duha grada Frankfurta!\nGradonačelniku se na divnim rečima i podršci zahvalila generalni konzul Aleksandra Đorđević i Ljubiša Simić, predsednik Udruženja pisaca, koji mu je uručio Povelju “Sedmice” i knjigu o manastiru Hilandar. Ovo je bio samo jedan od niza uspešnijih susreta frankfurtskih Srba sa gradonačelnikom ekonomskog centra pokrajine Hesen. U Frankfurtu i okolini živi oko 30.000 Srba, koji se okupljaju u 16 klubova i srpskoj crkvi.\n- Poslednjih godina puno je učinjeno na razvoju srpske kulture u Frankfurtu. Mi iz “Sedmice” učestvujemo na Sajmu knjiga u Frankfurtu i pokušavamo da grad na Majni pretvorimo u kulturni centar svih Srba u Nemačkoj - kaže Ljubiša Simić, pesnik i srpski aktivista.\nLjubiša Simić i Udruženje pisaca motor novih ideja\nU čitavoj Nemačkoj ima oko pola miliona Srba. Njihov dugogodišnji centar zabave je Ofenbah, u kome se organizuju koncerti estradnih zvezda i ide na jagnjetinu i pivo. Frankfurtski Srbi se bore da estradu zamene ozbiljnom literaturom i kulturom, a da ovaj grad postane i duhovni centar Srba u Nemačkoj. Naime, gradonačelnik Peter Feldman je prilikom posete Hramu Vaskrsenja Gospodnjeg u naselju Grishajm i prisustvu 3. maja na slavi Eparhije srednjoevropske, čije je sedište u manastiru Himelstir, podržao predlog episkopa Sergeja da Frankfurt postane novo sedište SPC u centralnoj Evropi.\nU Frankfurtu je SPC već kupila crkvu i pretvorila je u pravoslavni hram. Kako u manastiru Uspenja Presvete Bogorodice u Himelstiru nema vernika, predloženo je da se sedište eparhije prebaci u Frankfurt. Time bi SPC postala jedina strana verska zajednica koja u Frankfurtu na Majni ima svoje sedište.\nOstaje samo da Sabor SPC, koji zaseda u Beogradu, odobri ovaj projekat episkopa srednjoevropskog Sergeja. U tom slučaju pružiće se nova prilika da se srpska zastava vijori u Frankfurtu.


Knjaževac : JOŠ JEDNA DUGA NOĆ RIK odlučio: Izbori se na 15 biračkih mesta ponavljaju 4. maja – – Knjaževac vesti\nHome / Drugi pišu / Knjaževac : JOŠ JEDNA DUGA NOĆ RIK odlučio: Izbori se na 15 biračkih mesta ponavljaju 4. maja –\nKnjaževac : JOŠ JEDNA DUGA NOĆ RIK odlučio: Izbori se na 15 biračkih mesta ponavljaju 4. maja –\nin Drugi pišu, Izbori 2016, Knjaževac, Lokalna samouprava, Najave, Obaveštenja, Politicka desavanja, Timocka krajina, Vesti iz Knjazevca, Vesti iz Srbije, Zanimljivosti april 29, 2016\t0 182 Views\nRepublička izborna komisija donela je noćas rešenje o ponavljanju glasanja na 15 biračkih mesta na kojima su poništeni izbori. Glasanje na ovim mestima biće ponovljeno 4. maja.\nTokom noćašnje sednice, Republička izborna komisija prethodno je anulirala rezultate na 11 od od 99 spornih biračkih mesta. Ostala mesta su verifikovana i rezultati sa tih birališta se unose u konačan zbir.\nJedna od najvećih nelogičnosti utvrđena je upravo na izbornom mestu broj 15 u Surdulici, gde je došlo do preraspodele glasova. Naime, posle ponovnog prebrojavanja glasova na tom izbornom mestu u Surdulici SNS ima umesto 217, 278 glasova, SPS umesto 308, 249 glasova, SRS umesto 5, 15 glasova, koalicija LDP-LSV-SDS umesto 0 sedam, „Dosta je bilo“ umesto 0 tri glasa, SDA umesto 0, 1 glas.\nČlanovi RIK-a ranije su se o pomenutih 99 biračkih mesta izjašnjavali na način da rezultati glasanja sa tih biračkih mesta budu anulirani ili verifikovani, odnosno uvršteni u izborni rezultat.\nĐurđević je rekao da je zadatak RIK-a da utvrdi kako je narod glasao, a ne da „navlači ili spušta cenzuse nekim partijama“.\n„Ne vršimo uvid u džakove da bi radili posao biračkog odbora, već da taj podatak i zapisnik unesemo u bazu da bi mogao da se sabere. Ne želim da se bavim ni navlačenjem, ni spuštanjem cenzusa, već da utvrdim rezultate glasanja“, rekao je Đurđević.\nFoto: V. Lalić / RAS Srbija U RIK je i Sanda Rašković Ivić\n– Sa druge strane, sinoć su prihvaćeni zapisnici sa 63 biračka mesta i rezultati sa tih mesta će ubrzo biti uračunati – navodi sagovornik „Blica“ i dodaje da će biti anulirani glasovi sa samo jednog glasačkog mesta.\nSastali se lideri opozicije, razmatraju izborne nepravilnosti\nRIK je juče donela odluku o ponavljanju izbora na 15 biračkih mesta, koji će najverovatnije biti održani u sredu, 4. maja. Na tih 15 biračkih mesta bili su uloženi prigovori, na osnovu kojih je RIK poništila rezultate sa tih biračkih mesta i najavila odluku o ponavljanju izbora.\nNa osnovu obrađenih 98,64 biračkih mesta i 98,48 odsto biračkog tela, RIK je večeras objavio trenutne, ali ne i konačne rezultate izbora.\nRezultati glasanja na osnovu 98,64 odsto biračkih mesta: SNS – 48,24 odsto glasova, SPS – 10,95, SRS – 8,11, DS – 6,04, DS – 6,04, Dosta je bilo – 6,04, LDP-SDS-LSV – 5,03, Dveri-DSS – 5,01.\nPrevious: DANAS JE VELIKI PETAK: Dan kada se ne peva i ne veseli, a ko celiva plaštanicu nek pomisli želju –\nNext: Šesnaestogodišnjak iz Knjaževca najbolji kuvar na Balkanu –


MUP Srbije raspisao konkurs za obuku novih pripadnika policije\nKonkursom su predviđena radna mesta: policajac (480 polaznika), saobraćajni policajac (250 polaznika), granični policajac (270 polaznika) i policajac za rad u zajednici (400 polaznika), na području Policijske uprave za grad Beograd i 26 područnih policijskih uprava.\nKada je reč o Policijskoj upravi Zrenjanin, konkurs je raspisan za 13 polaznika za radno mesto policajca, 9 polaznika za radno mesto saobraćajnog policajca i 5 polaznika za radno mesto graničnog policajca.\nKonkurs je otvoren do 8. aprila, saopštilo je Ministarstvo unutrašnjih poslova.\nPROČITAJTE JOŠ: Jedna od najstarijih fabrika u regionu raspisala novi konkurs za posao\nPROČITAJTE JOŠ: Firma “Agrorit” zbog povećanog obima posla raspisala konkurs za posao\nPrilikom prijave kandidati mogu da biraju radno mesto\nPravo učešća na konkursu ima i lice koje pohađa završnu godinu srednje škole u četvorogodišnjem trajanju, ukoliko uz konkursnu dokumentaciju dostavi potvrdu škole o tome. Lice ima obavezu da najkasnije do 15. jula Centru za osnovnu policijsku obuku dostavi overenu fotokopiju diplome o završenom srednjem obrazovanju i vaspitanju. Treba da dostavi i overenu fotokopiju svedočanstva za četvrti razred srednjeg obrazovanja i vaspitanja.\nPravo učešća na konkursu ima i lice koje ne poseduje važeću nacionalnu vozačku dozvolu za upravljanje motornim vozilom „B“ kategorije. U tom slučaju, uz konkursnu dokumentaciju dostavlja potvrdu da je do dana zaključenja konkursa započelo tu obuku. Do okončanja procesa selekcije treba da Centru za osnovnu policijsku obuku dostavi overenu fotokopiju vozačke dozvole „B“ kategorije.\nTagovikonkurs Ministarstvo unutrašnjih poslova Policijska uprava Zrenjanin\nSemafor na uglu dve gradske ulice jedno vreme neće biti u funkciji


Пријаве за школске радионице - ELEMENTARIJUM\nTokom meseca septembra Centar za promociju nauke u Naučnom klubu organizuje niz radionica za učenike osnovnih i srednjih škola\nTokom meseca septembra, Centar za promociju nauke organizuje niz radionica za učenike osnovnih i srednjih škola u Naučnom klubu u ulici kralja Petra 46\nMesec septembar biće posvećen arhitekturi, 3D modelovanju, psihologiji, genetici i matematici.\nUčenici srednjih škola imaće priliku da nauče više o genetici tokom radionice pod nazivom ”Mutanti”, dok će učenici osnovnih škola moći više da čuju o percepciji i optičkim iluzijama. Takođe, zainteresovani đaci osnovnih škola moći će da uče tehnike 3D modelovanja ili da saznaju nešto više o Platonovim telima.\nPrijave za radionice otvorene su do popunjavanja kapaciteta. Maksimalni broj dece po radionici je 30. Svetlo siva polja označiće da je prijavljivanje za odabranu radionicu zatvoreno.\nIstražite više o terminima radionica i prijavljivanju.


Bitka za klimu podići će dugove, oboriti kreditne rejtinge\nLONDON – Pandemija kovid-19 izazvala je neviđeno povećanje državnih dugova, a klimatske promjene bi mogle da izazovu neizvršavanje otplata dospjelih rata širom planete, koja je, kako upozorava panel Ujedinjenih nacija, zbog zagrijavanja na putu bez povratka ako se hitno ne preduzmu konkretne akcije.\nDa bi spriječile katastrofu, zemlje se obavezuju na smanjenje emisije ugljenika, ali će to biti skupo i vjerovatno će dodano nagomilati globalni dug koji je prema Međunarodnom institutu za finansije (IIF) dostigao prošle godine 281,5 biliona dolara.\nS obzirom na poplave i požare koji uništavaju svijet, variraju procjene o tome koliku će štetu samo zagrijavanje nanijeti globalnoj ekonomiji, piše Rojters.\nU jednom izvještaju Bank ov Amerika, objavljenom ranije ove godine, šteta se procjenjuje na 54 do 69 biliona dolara do 2100. godine, u odnosu na procijenjenju vrijednost cjelokupne svjetske ekonomije od oko 80 biliona dolara.\nFinansijske posljedice klimatskih promjena po ekonomiju mogle bi da se manifestuju za manje od jedne decenije, upozorava se u studiji provajdera FTSE Rasel indeksa Londonske berze.\nDržave će se uskoro suočiti s prvim smanjenjima kreditnih rejtinga vezano za klimu, kaže koautor izvještaja i viši menadžer za održive investicije FTSE Rasela, Džulijan Musavi.\nPrema najgorem klimatskom scenariju „svijet u paklu“, zemlje u razvoju, uključujući Maleziju, Južnu Afriku, Meksiko, pa čak i bogatije ekonomije poput Italije, mogle bi do 2050. da upadnu u problem neservisiranja dugova.\nDrugo, zemlje čije vlade u pogledu klimatske borbe sporo reaguju, uključujući Australiju, Poljsku, Japan i Izrael, takođe će biti u opasnosti od neizvršenja dužničkih obaveza i smanjenja kreditnog rejtinga, zaključuje se u toj studiji.\nMada su zemlje u razvoju ranjivije na rast nivoa mora i suše, ni one bogatije neće izbjeći posljedice klimatskih promena, konstatuje se u mnogim klimatskim studijama.\nU istraživanju grupe univerziteta, uključujući Kembridž, zaključuje se da bi 63 države, što je orpilike polovina zemalja koje ocjenjuju rejting agencije S&P Global, Mudis i Fič – mogle bi da dožive smanjenje kreditnih rejtinga do 2030. godine zbog klimatskih promjena.\nNajteže bi bile pogođene Kina, Čile, Malezija i Meksiko sa smanjenjem rejtinga za šest poena do kraja ovog vijeka, dok bi Sjedinjene Države, Nemačka, Kanada, Australija, Indija i Peru mogle da zabilježe pad rejtinga za oko četiri poena.\nPad rejtinga povlači za sobom rast troškova zaduživanja koji bi uvećali ukupan teret godišnjih otplata dugova zemalja između 137 i 205 milijardi dolara 2100. godine, procjenjuje se u zajedničkoj studiji grupe univerziteta.\nMeđunarodni monetarni fond (MMF) upozorava da se porast ranjivosti na klimatske promjene za 10 procentnih poena, mjeren indeksom Notre Dame Global Adaptation Initiative, povezuje sa povećanjem kamatnog spreda od 150 baznih poena za dugoročne državne obveznice zemalja u razvoju. Prosječan rast u svim zemljama iznosi 30 baznih poena.\nProgram za zaštitu životne sredine Ujedinjenih nacija procjenjuje da će u zemljama u razvoju godišnji troškovi klimatskog prilagođavanja iznositi čak 300 milijardi dolara 2030. godine, i da će porasti na 500 milijardi dolara do 2050. godine.\nDržavni dug u privredama u razvoju izražen kao procenat bruto domaćeg proizvoda i dalje se kreće oko 60 posto, pokazuju podaci IIF-a, naspram SAD-a i Britanije čiji dugovi čine 100 procenata BDP-a, ili Japana sa udjelom duga od čak 200 procenata BDP-a.\nPosebno zabrinjava rast duga sa predpandemijskog nivoa od oko 52 posto.\nDok su u Evropi, SAD i Japanu centralne banke u suštini garanti zaduživanja svojih država, tu mogućnost nemaju siromašne zemlje, koje na kraju moraju da otplate dug.\n“Kako da im omogućite takvu vrstu finansiranja koju traže, ako se imaju u vidu visoki nivoi dugova i okviri kreditnog rejtinga?”, kaže Sonja Gibs, direktorka za globalna tržišta kapitala u IIF-u, prenosi Rojters.


Bijeljinski SDS kolektivno istupa iz stranke ??\nUkoliko Skupština SDS na sutrašnjoj sjednici ponovo izglasa povjerenje aktuelnom predsjedniku Vukoti Govedarici, Gradski odbor SDS-a Bijeljina kolektivno će istupiti iz ove stranke, saznaje naša TV iz dobro obavještenih izvora bliskih vrhu rukovodstva ove stranke u Bijeljini.\nUhapšen pijani vozač nakon sudara i lice po potragama\nU Bijeljini je uhapšen vozač "golfa" iz ovog grada čiji su inicijali N.T. /46/ jer je u alkoholisanom stanju učestvovao u saobraćajnoj nezgodi, u kojoj je povrijeđen vozač drugog automobila, saopšteno je iz bijeljinske Policijske uprave.\nPreventivna kampanja "Niti jedna čaša prije vožnje", čiji je cilj smanjenje broja vozača u Srpskoj koji u saobraćaju učestvuju pod dejstvom alkohola, zvanično će početi danas u Banjaluci i trajaće do 31. januara.\nČak 60 odsto zaposlenih u Republici Srpskoj prima platu do svega 800 konvertibilnih maraka, a što je manje od republičkog prosjeka.\nOvo je najslušanija pjesma na internetu nastala u 20. vijeku\nPjesma grupe Queen “Bohemian Rhapsody”, po podacima diskografske kuće Universal Music Group, najslušanija je pjesma na internetu nastala u 20. vijeku.


Niže emisije ugljenika i veća klimatska otpornost Sombora zahvaljujući novom projektu | Energetski portal Srbije\nU sali Dečjeg odeljenja Gradske biblioteke „Karlo Bijelicki“ održana je početkom nedelje konferencija povodom pokretanja projekta „Podrška razvoju niske emisije ugljenika i klime u gradovima Srbije“. Projekat sprovode Grad Sombor i Global Green Growth Institute, uz podršku Vlade Mađarske.\nSvečanost je otvorila gradonačelnica Sombora Dušanka Golubović pozdravljajući predstavnike GGGI, Ministarstva građevinarstva, saobraćaja i infrastrukture i Pokrajinskog sekretarijata za urbanizam Autonomne pokrajine Vojvodine, zahvaljujući se što je baš Sombor dobio mogućnost da sprovede jedan ovakav projekat.\n„Znamo da je Sombor zeleni grad i mi Somborci smo ponosni na to, ali od vremena kada je Sombor postao zelen on se i značajno proširio, promenio i nije samo zelenilo više odlika zelenog grada, već i brojne druge stvari, pre svega one koje utiču na globalno održivi razvoj u smislu razvoja ekonomije i industrijske proizvodnje sa jedne strane, a sa druge strane održivosti i zaštite životne sredine. Upravo to je jedan globalni izazov sa kojim se suočavaju i mnogo razvijenija društva od našeg, a otuda upravo i nama još veći izazov, naročito kada govorimo pre svega o lokalnim samoupravama kao manjim jedinicama koji u toj situaciji treba da nađu i ponude odgovarajuća rešenja i odgovore“, istakla je gradonačelnica.\n„Upravo u tome vidim i najznačajniji benefit i dobrobit u realizaciji ovog projekta, a to jeste sagledavanje međunarodnih dobrih iskustava i prakse u ustanovljenjima kako zelenih gradova, tako i zaštite životne sredine, ali i generalno borbe protiv klimatskih promena ili prilagođavanja onome što klimatske promene neminovno sa sobom nose i u tom smislu olakšava uslove života naših sugrađana“, dodala je ona.\n„Nadam se da ćemo za ovih godinu dana koliko će ovaj projekat da traje dobiti kvalitetna rešenja dobre prakse iz iskustva drugih zemalja s obzirom da je reč o globalnoj organizaciji koja deluje na teritoriji celog sveta. Da vidimo koji su to izazovi sa kojima se mi na lokalu suočavamo i šta su to eventualna rešenja koja mogu da pomognu. Naravno, ova organizacija radi i na tome da kasnije omogući odgovarajuće izvore finansiranja za realizaciju ovih projekata. U tom smislu to je još jedan benefit potpisivanja ovog današnjeg sporazuma, s obzirom da ispitivanje klimatskih promena i zaštita životne sredine, najčešće iziskuju zaista velike troškove, koje jedinice lokalne samouprave iz svojih budžeta ne mogu da finansiraju“, objasnila je.\nOtuda pored brojnih problema sa kojima smo se i do sada hvatali u koštac, poput pitanja gradske deponije, prečišćavanja otpadnih voda i drugih stvari gde smo učinili određene napore, svakako imamo i brojne druge neiskorišćene potencijale, poput obnovljivih izvora energije, koje možemo staviti u okvire realizacije ovog projekta“, poručila je gradonačelnica Sombora Dušanka Golubović.


OnlyFans zabranjuje 'seksualno eksplicitan sadržaj' od kojeg su se obogatili\nIz ove kompanije rekli su da će u oktobru početi da zabranjuju “seksualno eksplicitan sadržaj”.\npisao Samantha Cole\nOnlyFans će zabraniti “seksualno eksplicitan sadržaj” počevši od oktobra, piše u saopštenju za medije objavljenom u četvrtak.\nGole fotografije i video snimci i dalje će biti dozvoljeni, “ukoliko su ispoštovana pravila OnlyFans”, rekli su iz ove kompanije za Bloomberg.\n“Kako bismo osigurali dugoročnu održivost naše platforme, kao i nastavili da održavamo inkluzivnu zajednicu kreatora i fanova, moramo izmeniti naše smernice za objavljivanje sadržaja”, rekli su iz OnlyFans-a za Bloomberg. Do ove odluke došlo je zbog pritiska bankarskih partnera i procesora novčanih transfera.\nOve vesti usledile su nakon izveštaja koji je objavio Axios, a u kome se tvrdi da su imali pristup procurelim dokumentima koji pokazuju da se OnlyFans muči da privuče investitore, uprkos tome što se trenutno procenjuje da će sledeće godine ova aplikacija napraviti 12.5 milijardi dolara bruto profita.\nOnlyFans trenutno ima više od 130 miliona korisnika, od kojih su većina - a ujedno i najupečatljivija većina - stvaraoci sadržaja za odrasle. OnlyFans uzima proviziju od 20 posto od onoga što stvaraoci zarađuju. Bogatstvo ove kompanije izgrađeno je na onom sadržaju koji će od oktobra biti zabranjen.\nPortparol ove kompanije za Motherboard izjavio je sledeće u saopštenju:\n“Počevši od prvog oktobra 2021. godine, OnlyFans će zabranjivati objavljivanje bilo kakovog sadržaja u kome postoji bilo kakav seksualno-eksplicitan čin. Kako bismo osigurali dugoročnu održivost naše platforme, ali i kako bismo mogli da nastavimo da stvaramo inkluzivnu zajednicu kreatora i fanova, moramo izmeniti naše smernice za objavljivanje sadržaja. Stvaraocima će i dalje biti omogućeno da objavljuju sadržaj u kome ima golotinje, dokle god je u skladu sa našom politikom o prihvatljivom korišćenju. Do ovih izmena će doći kako bi se udovoljilo zahtevima naših bankarskih partnera kao i provajdera za isplate. U toku narednih nekoliko dana objavićemo više detalja i aktivno ćemo podržavati i pomagati našim stvaraocima kako bi se snašli u ovim izmenama u objavljivanju sadržaja.”\nOnlyFans nisu odgovorili na pitanje kako će ta nova politika izgledati od oktobra. Ipak, iako se pravila na ovoj platformi konstantno menjaju, do sada nije bilo zabranjeno imati seks sa drugom osobom ili masturbirati na snimku.\nOnlyFans nije jedina platforma gde stvaraoci sadržaja za odrasle mogu da prodaju video snimke i fotografija. Pornhub, ManyVids i FanCentro samo su neke od platformi na internetu koje nude slične usluge. Ipak, prepoznatljivost brenda OnlyFans eksplodirala je tokom pandemije, upravo zbog ovih stvaralaca sadržaja za odrasle, koji će svoju publiku sada morati da prebace na ove na druge platforme.\nProšle nedelje, poslanica Predstavničkog doma SAD En Vagner podnela je zahtev da Departman pravde istraži navode o sadržaju na ovoj platformi koji prikazuje seksualno zlostavljanje dece; u decembru 2020, Pornhub je ostao bez provajdera za isplate nakon sličnih navoda aktivista za borbu protiv trafikinga, koji su želeli da se seks rad ukine, što je, kako kažu seksualni radnici, samo upravo njih dovelo u veći rizik od finansijske propasti. OnlyFans doživeo je ogromni skok broja korisnika prošle godine, od kojih je polovina na ovu platformu došla tokom pandemije, a mnogi od njih su upravo seksualni radnici koji zbog pandemije više ne mogu da rade uživo, te su se okrenuli ovom vidu zarade.\nTagged:pornofseks radPorno snimcisadržaj za odrasle


Prevod sa japanskog na srpski jezik - Audio verzija\nBesplatni online prevod sa japanskog na srpski jezik\nZa online prevod sa japanskog na srpski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nPrevodi sa japanskog na srpski jezik\nOsim svih dokumenata i različitih vrsta dokumentacije (građevinska, tenderska, medicinska), sa japanskog jezika na srpski prevodimo i članke iz novina, sadržaje udžbenika i književnih dela, kako poezije i proze, tako i beletristike i romana. Na vaš zahtev prevodimo i tekstove čija tema se odnosi na bilo koju oblast, kako one koji se tiču nauke, medicine, filozofije, menadžmenta i politike, tako i one čija tema je vezana za: komunikologiju, sociologiju, ekonomiju, pravo, psihologiju, farmaciju, građevinsku industriju, bankarstvo, finansije, informacione tehnologije i mnoge druge grane prirodnih i društvenih nauka.\nA sa japanskog jezika na srpski prevodimo i sve vrste video i audio materijala, poput zabavnih, informativnih, obrazovnih i dečijih emisija, reklamnih poruka, serija, te animiranih, igranih, crtanih i dokumentarnih filmova. A uz uslugu prevoda vršimo i titlovanje, odnosno sinhronizaciju prevedenih sadržaja, tako da klijenti dobijaju video i audio materijale koji su spremni odmah za dalje plasiranje na tržištu.\nNaši prevodioci i sudski tumači su specijalizovani i za prevođenje različitih web sadržaja sa japanskog jezika na srpski, a pod tim mislimo najpre na web sajtove, online prodavnice i kataloge, mada na vaš zahtev prevodimo i softverske programe i aplikacije. Samim tim što se ovim poslom bave dugi niz godina, oni su usavršili i ovu vrstu prevoda, tako da posebno vode računa o primeni svih pravila SEO (Searsh Engine Optimisation), čime web sadržaje čine mnogo bolje vidljivim za web pregledače, a što se sve odražava i na poboljšanje kvaliteta poslovanja pojedinca ili kompanije koja je vlasnik sajta.\nNa spisku usluga koje pružaju naši stručnjaci se nalaze i prevodi svih vrsta dokumenata, kako ličnih i poslovnih, tako i onih koji su specifični, odnosno koji se u različitim situacijama predaju nadležnim službama. Treba pomenuti i dokumenta iz oblasti obrazovanja, ali i dokumentaciju za tender, građevinsku i medicinsku dokumentaciju, koje takođe prevodimo sa japanskog jezika na srpski. Ono zbog čega sa ponosom ističemo ovu uslugu, jeste što svi naši klijenti na jednom mestu dobijaju kompletnu obradu ovakve vrste materijala, uzevši u obzir su u našem timu i prevodilac i sudski tumač koji je ovlašćen za obavljanje poslova overe prevedenih dokumenata. Na taj način, klijenti dobijaju materijal koji mogu da koriste nesmetano, budući da preveden dokument koji je overen pečatom sudskog tumača, u pravnom smislu ima istu važnost kao i originalan dokument.\nJedino što može da utiče na proces prevođenja i overe dokumenata, a što ne spada u nadležnost naših stručnjaka jeste overa haškim Apostille pečatom, za koju su isključivo nadležni određeni sudski organi naše zemlje, u okviru kojih jedino i može da se dobije validna informacija i izvrši overa ove vrste. Da ne bi bilo zabune, Apostille pečat uključuje i prevod i overu sudskog tumača, stim što se ne zahteva za sva dokumenta, a i za ona za koja se zahteva, može da ima različitu formu. U praksi se najčešće sreću dva tipa overe na ovaj način. Jedan od njih podrazumeva da se radi prvo prevod dokumenta i overa sudskog tumača, pa se takav dokument nosi u nadležan sud kako bi se izvršila overa Apostille pečatom, dok se u drugom slučaju prvo radi overa haškim pečatom u sudu, pa se dokument i pečat zajedno prevode, a na kraju sudski tumač stavlja svoj pečat i overava tako obrađen dokument.\nVrlo je važno da napomenemo i to da su klijenti kojima su potrebni prevodi dokumenata sa japanskog jezika na srpski u obavezi da dostave i originale na uvid, jer sudski tumač mora da ih prvo uporedi sa prevodima, kako bi se uverio da su verni. U slučaju da utvrdi da među njima postoji razlika, klijentima se preporučuje redaktura sadržaja, koju takođe mogu da dobiju u svakoj poslovnici Akademije Oxford. Jedino ona prevedena dokumenta koja su u potpunosti istovetna originalima se overavaju pečatom zvanično ovlašćenog sudskog tumača.\nKako je potrebno dostaviti i originale na uvid, to se način slanja dokumenata razlikuje od slanja ostalih vrsta materijala na prevod. Pa tako, dok one sadržaje za koje se ne vrši overa možete da pošaljete i na mejl, dokumenta možete da pošaljete isključivo preporučenom poštanskom pošiljkom ili putem kurirske službe koju odaberete, a imate mogućnost i da ih dostavite lično u jednu od naših poslovnica.\nSa druge strane, obrađena dokumenta možete takođe da preuzmete lično ili, pak da zahtevate da vam ih pošaljemo na željenu adresu. U slučaju da se odlučite za slanje dokumenata na vašu adresu, morate imati na umu da tu uslugu vrši kurirska služba sa kojom ostvarujemo saradnju, te da ova usluga nije uračunata u cenu prevođenja i overe, tako da se naplaćuje prilikom preuzimanja, a prema važećem cenovniku kurirske službe u tom trenutku.\nSamo u onim prilikama kada su vam prevodi dokumenata potrebni u naročito kratkim rokovima, imate mogućnost da ih prvo dostavite skenirane na mejl, ali u svakom slučaju ste dužni da nam naknadno dostavite i originale na uvid.\nPored prevoda lične karte, pasoša i uverenja o državljanstvu, sa japanskog jezika na srpski prevodimo i potvrdu o prebivalištu, izvode iz matičnih knjiga venčanih, ali i rođenih i umrlih, odnosno venčani list, krštenicu i umrlicu, kao i sve vrste dozvola, počev od vozačke, preko saobraćajne, pa do dozvole za boravak i radne dozvole.\nNa zahtev klijenata obrađujemo i poslovnu dokumentaciju, poput poslovnih ugovora, odluka i faktura, te sertifikate i licence. Takođe, prevodimo i overavamo i: statut preduzeća, bilanse stanja i uspeha, revizorske izveštaje, rešenje o osnivanju pravnog lica, osnivački akt preduzeća, poslovne godišnje izveštaje i sva druga dokumenta koja se tiču poslovanja firme.\nPrevodimo i sva ona dokumenta koja se podnose nadležnim institucijama u različitim prilikama, poput: potvrde o slobodnom bračnom stanju, uverenja o neosuđivanosti, potvrde o stalnom zaposlenju, potvrde o stanju računa u banci, saglasnosti za zastupanje, potvrde o visini primanja, uverenja o nekažnjavanju i sve druge vrste saglasnosti, uverenja, izjava i potvrda.\nPored toga, sa japanskog jezika na srpski prevodimo i sva rezultate naučnih istraživanja, te naučne patente, ali i naučne, seminarske i diplomske radove, kao i sva dokumenta koja se predaju nadležnim službama, a posebno se odnose na oblast obrazovanja. Između ostalih dokumenata, naši prevodioci i sudski tumači obrašuju i sledeća: diploma i dodatak diplomi, svedočanstva završenih razreda osnovne i srednje škole, nastavni planovi i programi fakulteta, potvrda o redovnom školovanju, prepis ocena, uverenje o položenim ispitima i mnoga druga.\nSvako ko ima potrebu za tim, može angažovati naše stručnjake za uslugu usmenog prevođenja sa japanskog jezika na srpski i to kako za konsekutivno, tako i za simultano i šapatno prevođenje. Pored toga, na vaš zahtev vršimo i iznajmljivanje opreme za simultano prevođenje po odličnim uslovima.\nPrevodi diplome i dodatka diplomi sa japanskog jezika na srpski\nSa japanskog na srpski jezik prevodimo ne samo diplomu i dodatak diplomi, već i sva ostala dokumenta koja se odnose na obrazovanje, kao što su: uverenje o položenim ispitima, prepisi ocena, potvrde o redovnom školovanju, nastavni planovi i programi fakulteta, a naši prevodioci i sudski tumači obrađuju i svedočanstva završenih razreda osnovne i srednje škole.\nTakođe, na vaš zahtev prevodimo i sva lična, odnosno poslovna dokumenta, te ona dokumenta koja se podnose nadležnim službama u mnogim situacijama, kao što su: potvrda o stanju računa u banci, uverenje o nekažnjavanju, saglasnost za zastupanje, potvrda o slobodnom bračnom stanju, potvrda o visini primanja, uverenje o neosuđivanosti, potvrda o stalnom zaposlenju i sve ostale vrste potvrda, uverenja, saglasnosti i izjava.\nLična karta, radna dozvola, vozačka i saobraćajna dozvola su samo neka od ličnih dokumenata koja svaki prevodilac i sudski tumač Akademije Oxford obrađuje prema zahtevima klijenata. A sa japanskog na srpski jezik prevodimo i: pasoš, dozvolu za boravak, izvode iz matičnih knjiga, kako rođenih i umrlih, tako i venčanih, to jest krštenicu, venčani list i umrlicu, ali i potvrdu o prebivalištu, te uverenje o državljanstvu i sva ostala lična dokumenta.\nIako prevodimo sva poslovna dokumenta, posebno izdvajamo ona za koja nam klijenti i najčešće traže prevođenje sa japanskog na srpski jezik: rešenje o osnivanju pravnog lica, sertifikati, licence, fakture, poslovne odluke i ugovori, bilansi uspeha i stanja, statuti i osnivački akti preduzeća, te godišnji poslovni i revizorski izveštaji.\nPored svega navedenog, naši prevodioci i sudski tumači obrađuju i sva pravna akta, kao što su punomoćja za zastupanje, tekovine Evropske Unije, presude o razvodu braka i sve ostale sudske presude, žalbe i tužbe.\nPosebno naglašavamo da svaki klijent kome su potrebni prevodi bilo koje vrste dokumenata sa japanskog na srpski jezik u jednoj od preko 20 naših poslovnica može da dobije njihovu kompletnu obradu, što podrazumeva da uz prevod, vršimo i uslugu overe prevedenih dokumenata za koju je zadužen ovlašćeni sudski tumač. Tako klijent dobija dokument koji se smatra u potpunosti vernim originalu.\nPrevodi medicinske dokumentacije sa japanskog na srpski jezik\nU skladu sa potrebama klijenata vršimo i prevođenje medicinske dokumentacije sa japanskog jezika na srpski, kao i prevod građevinske i dokumentacije za tender.\nSem dokumenata o medicinskim proizvodima i lekarskih nalaza, prevodimo i građevinske projekte, uputstva za rukovanje, ali i specifikacije farmaceutskih proizvoda, laboratorijske analize tehničkih uzoraka, uputstva za lekove i karakteristike proizvoda, kao i sva ostala dokumenta koja se odnose na oblast farmacije, medicine i građevinske industrije.\nPored toga, sa japanskog jezika na srpski prevodimo i knjige, odnosno književna dela i udžbenike. Budući da su naši prevodioci i sudski tumači izuzetno iskusni, te ne samo da poseduju visoke profesionalne kvalifikacije, već i široko opšte obrazovanje, na vaš zahtev će obraditi i romane i prozna dela, ali i beletristiku i dela poezije, kao i novinske članke, te sadržinu svih vrsta časopisa, kako specijalizovanih, odnosno naučnih, tako i ilustrovanih i dečijih.\nPrevođenje sadržaja online prodavnica sa japanskog na srpski jezik\nSa japanskog jezika na srpski prevodimo i sadržinu web prodavnica, ma kako da je kompleksna i obimna, te web sajtove, online kataloge i softverske programe i aplikacije.\nKada se uzme u obzir važnost primene pravila dobre optimizacije u toku procesa prevođenja web sadržaja, sasvim je jasno zbog čega prevodilac i sudski tumač koji su angažovani na obradi ovakvih materijala obraćaju naročitu pažnju upravo na implementaciju SEO pravila (Search Engine Optimisation). Zahvaljujući tome, svaki klijent će ubrzo uvideti sve prednosti ovakvog načina prevođenja, jer će pozicija njegovog sajta na pretraživačima u relativno kratkom vremenskom periodu biti mnogo bolja nego što je bila do tada.\nNa vaš zahtev vršimo i prevođenje svih materijala koji imaju veze sa oblašću marketinga. U kratkim rokovima prevodimo vizit kartice, plakate, brošure, te reklamne letke i flajere, a ukoliko postoji potreba za tim, sa japanskog jezika na srpski prevodimo i PR tekstove, te sadržinu kataloga, kako proizvoda, tako i usluga.\nMorate imati na umu da je za prevođenje reklamnih materijala vrlo važno angažovati one stručnjake koji imaju dovoljno iskustva i koji znaju da na pravi način prevedu i reklamnu poruku koja je često u njima skrivena, a u duhu ciljanog jezika, što naši prevodioci i sudski tumači sigurno znaju. Samim tim što će posvetiti posebnu pažnju obradi reklamnih materijala, te posebno obratiti pažnju na njihov prevod u duhu srpskog jezika, svaki proizvod ili usluga koji se tako reklamiraju će vrlo brzo pronaći put i do novih kupaca, odnosno korisnika.\nPrevodi serija sa japanskog jezika na srpski\nBilo koja japanska serija da je u pitanju, naši prevodioci i sudski tumači će je u optimalnom roku prevesti na naš jezik, te vam omogućiti i uslugu njene sinhronizacije ili titlovanja, ako želite.\nPored serija, sa japanskog na srpski jezik prevodimo i informativne, dečije i obrazovne emisije, ali i crtane filmove, reklamne poruke, te dokumentarne, igrane i animirane filmove, odnosno bilo koju vrstu video ili audio sadržaja.\nSamim tim što su u našem timu i profesionalni titleri, te grupa umetnika čija specijalnost je sinhronizacija svih sadržaja koji su prevedeni sa japanskog na naš jezik, koji će obraditi i vaše materijale na najbolji mogući način, u relativno kratkom roku ćete dobiti sadržaje koje možete praktično odmah da plasirate u bioskopima, na radiju, internetu ili televiziji, odnosno na bilo kom mediju na kome želite.\nPored ovih, prevodimo i sve vrste tekstualnih sadržaja, ma kako da im je tema, odnosno sadržina kompleksna i bez obzira da li je reč o dužim ili kraćim tekstovima. U praksi, to znači da kod nas možete dobiti prevod tekstova iz oblasti politike, nauke, obrazovanja i medicine, a sa japanskog na srpski jezik prevodimo i one materijale čija tema se tiče oblasti: marketinga, psihologije, finansija, ekonomije, komunikologije, prava, filozofije, bankarstva, građevinske industrije, sociologije, farmacije, informacionih tehnologija, medicine, te svih nepomenutih grana prirodnih, ali i društvenih nauka.\nUzevši u obzir da se za tekstove ne zahteva overa sudskog tumača, imate mogućnost da u velikoj meri ubrzate čitav proces prevođenja, jer nam sadržaje možete poslati u elektronskoj formi, a i mi vama prevedene materijale, takođe možemo da pošaljemo na mejl.\nSimultano prevođenje sa japanskog na srpski jezik\nAko organizujete bilo kakav događaj u kome učestvuju ljudi kojima je japanski maternji jezik ili koji se njime služe, neosporno će vam biti potrebna usluga usmenog prevođenja sa japanskog na srpski jezik, koju možete dobiti u okviru Prevodilačkog centra Akademije Oxford.\nNaime, u našem timu su prevodioci i sudski tumači koji su naročito usmereni na pružanje ove usluge, a koji ujedno iza sebe imaju zavidan nivo iskustva, tako da će posao za koji ih angažujete uraditi profesionalno i precizno, te sasvim sigurno ispuniti očekivanja učesnika događaja, ali i vaša očekivanja, kao njegovog organizatora.\nDa bismo mogli da pripremimo adekvatnu ponudu, uzevši u obzir da su naši stručnjaci specijalizovani i za simultano i za konsekutivno, ali i za prevođenje pomoću šapata, te da svaka od navedenih vrsta usmenog prevođenja odgovara određenom tipu događaja, vrlo je važno da nam blagovremeno dostavite sve potrebne podatke, koji se tiču same organizacije događaja. To znači, da treba da nam date informacije najpre o karakteristikama prostora u kome će se održati, ali i o tome koliko bi trebalo da traje, te koliki broj učesnika se očekuje i ostale validne informacije, na osnovu kojih ćemo pripremiti ponudu kojom ćete sigurno biti zadovoljni.\nTakođe, na vaš zahtev ćemo organizovati i iznajmljivanje opreme za simultano prevođenje, ukoliko je za događaj koji organizujete potrebno izvršiti upravo ovu vrstu usmenog prevoda sa japanskog na srpski jezik.\nPrevođenje sa japanskog na


Niška televizija » Svetski stručnjaci na Sokobanjskim medicinskim danima (VIDEO)\nSvetski stručnjaci na Sokobanjskim medicinskim danima (VIDEO)\nObjavljeno 11.10.2014. 16:20\nTagovi: sokobanjski medicinski dani\nStručnjaci iz regiona iz oblasti kardiologije, pulmologije i fizikalne medicine predstavljaju ovog vikenda novine iz pomenutih grana medicine na Sokobanjskim medicinskim danima. Ova manifestacija koja se održava po četvrti put, prema rečima organizatora, iz godine u godinu okuplja sve veći broj eminentnih imena iz sveta medicine.\nBolesti srca, pluća, kostiju mogu se lečiti u Specijalnoj bolnici u Sokobanji. Ona je i tradicionalni organizator Dana medicine koji okuplja medicinske stručnjake iz regiona.\nUoči otvaranja Sokobanjskih dana medicine, predstavljeni su aparati poslednje generacije.Ono što, međutim, aparati ne mogu, a Sokobanja nudi kao vid terapije jesu vode koje umiruju živce.\nPokrovitelj Sokobanjskih dana medicine je Ministarstvo zdravlja, a naučni skup se tradicionalno održava oktobra kada se i obeležava Dan specijalne bolnice koja ove godine proslavlja 36 godina postojanja.


Jednostavne jutarnje rutine za dan prepun energije\nLAGANE ŽIVOTNE NAVIKE\nKo god ima problema sa ustajanjem ujutru, a iz nekog razloga ne može da se bavi gimnastikom, ovo su jutarnje rutine koje nisu ni teške ni zahtevne. Uz njih se svako može osetiti energičnije, da bez nekog posebnog napora započne dan, čiji kvalitet mnogo zavisi od ranog jutra.\nAko se svako jutro budite pitajući se gde je otišla sva ona energija od prethodnog dana, vreme je da nešto preduzmete po tom pitanju. Ovde neće biti reči o tome da treba trčati od ranog jutra, ići na plivanje, jogu ili u teretanu, već o preporuci da se čine neke druge životne navike, veoma jednostavne, koje ne traže zavidan nivo samodiscipline i odgovornosti.\nPredlozi koji se tiču prikupljanja energije za savršen početak novog dana oslanjaće se na one sitne svakodnevne stvari, koje će vašoj životnoj energiji dati novi polet, a od vas neće zahtevati neko preterano angažovanje.\nSledi 6 jednostavnih navika koje mogu pospešiti vaš život, tako što će doprineti da budete vedriji i energičniji od ranog jutra.\nČitati pre spavanja\nImajte uvek na umu da šta god uradite neposredno pre spavanja, to će uticati na mozak tokom sna. Na primer, ako pre sna gledate neki horor film, vaša podsvest će obraditi tu informaciju tokom spavanja. Ako niste u stanju da kontrolišete svoju želju za gledanjem televizije u to vreme, onda sigurno možete da zamenite ovu naviku čitanjem knjiga. Te knjige uopšte ne moraju biti pretenciozne niti da imaju nekog dubokog smisla, već obične kratke priče, eseji ili romani koji će pomoći da se bolje naspavate tokom noći, a ujutru ustanete čili i odmorni.\nPopiti jednu čašu vode posle ustajanja\nPijenje jedne čaše vode odmah nakon buđenja ujutru omogućiće hidrataciju vašeg tela. Dehidracija koja se desi tokom spavanja izaziva umor i lenjost, tako da ta loša osećanja treba odmah odstraniti i to upravo jednom čašom najzdravijeg pića. Možda sumnjate u njenu magiju, ali voda kao što spira prljavštinu sa površine tela ili odeće, isto tako može da “opere” i loša raspoloženja koje se jave odmah posle sna.\nIzbegavati alkohol i cigarete pre spavanja\nMnogi ljudi piju alkohol da bi što brže zaspali. Ovaj metod može da “odradi posao”, ali je neefikasan, jer se dobije miran san tokom noći, ali kada se ujutru podigne iz kreveta, nivo energije potrebne za čitav dan biće očajno nizak. Zbog toga je preporučljivo da se izbegne konzumiranje cigareta i alkoholnih pića najmanje četiri sata pre spavanja. Ne zaboravite da su velike šanse da se probudite mamurni i sa teškom glavoboljom ukoliko ste previše popili prethodne noći, a to nikako ne može da pospeši energetske komponente organizma.\nSećate se sigurno nekog od filmova starijeg datuma, u kojem majka ujutru ulazi u dečiju sobu, razmakne zavese, otvori prozor da uđe svež vazduh, a zatim probudi dete povikom: “Rise and shine!” Ta fraza nije bez razloga, jer je odavno poznato da Sunce kao izvor života pruža veliku količinu pozitivne energije ljudima. Čovek kada je izložen uticaju prirodnog svetla ne oseća se pospano kao što oseća umor pod sijalicom ili u mraku. Pod veštačkim svetlom naše telo očajava da zaspi što pre, dok to nije slučaj sa prirodnim osvetljenjem. Zato dozvolite odmah čim se probudite da jutarnji zraci uđu u sobu, jer to će automatski delovati da se osećate osveženo, a vaš unutarnji časovnik biće potpuno razbuđen i spreman za nove dnevne izazove.\nSlušati omiljenu muziku\nMedicina je utvrdila da kada slušamo naš omiljeni muzički bend ili određenu pesmu koja nam se dopada, naš mozak oslobađa dopamin, koji igra važnu ulogu u toku sna, utiče na raspoloženje, pospešuje pamćenje, koriguje ponašanje, popravlja sposobnost učenja i pažnje. Pustite na svom CD plejeru ili mobilnom telefonu pesmu koju jako volite i želite baš njom da započnete dan. Ona će vas pokrenuti na lakše ustajanje i držati pod naponom tokom doručka. Dešava se da savršeno započeto jutro bude pravi oslonac tokom celog dana, što je još jedan jak motiv da se omiljena pesma čuje sa zvučnika odmah po buđenju.\nOdabrati pametno svoj doručak\nNe preskočiti doručak je već samo po sebi odlična navika. Međutim, postoji ogromna razlika kada taj obrok obiluje zdravim namirnicama, u odnosu na onaj gde sve vrvi od zasićenih masnih kiselina. Doručak prepun nezdravih namirnica učiniće da se osećate tromo, a sve ostale pozitivne napore koje ste uradili pre ovog “baciće pod noge”. Zato je za doručak potrebno odabrati namirnice bogate vlaknima i proteinima, jer su one savršene za postizanje odličnog bioritma od samog jutra.\n2016-11-14T02:44:28+01:0014 новембра, 2016|Zdravlje|


Lideri Demokratskog saveza Kosova Isa Mustafa i pokreta Samoopredeljenje Albin Kurti dva dana pred sednicu Skuštine nisu postigli dogovor o formiranju nove Vlade Kosova (arhivska fotografija, susret 2. decembra 2019.)\nNova vlada Kosova biće predstavljena Skupštini na usvajanje u ponedeljak, 3. februara, skoro četiri meseca nakon održavanja vanrednih parlamentarnih izbora.\nSastav buduće vlade, međutim, još uvek je neizvestan.\nPokret Samoopredeljenje i Demokratski savez Kosova (DSK), prva i drugoplasirana partija na izborima održanim 6. oktobra 2019. godine, nisu uspele da postignu dogovor o zajedničkoj vladi, iako su i tokom predizborne kampanje, kao i posle izbora, iznosili da će vladu formirati isključivo zajedno.\nObe partije su u prošlom skupštinskom sazivu bile u opoziciji.\nDok je ranije kamen spoticanja bila pozicija predsednika države, koju ju zahtevao DSK, ono što sada koči dogovor je pozicija predsednika Skupštine Kosova, na koju je pre mesec dana izabran poslanik pokreta Samoopredeljenje Gljauk Konjufca (Glauk Konjufca).\nNaime, DSK i dalje zahteva da pored predsednika države, onda kada aktuelnom predsedniku istekne mandat 2021., dobije i poziciju predsednika Skupštine, pored pet ministarstva.\nZa Albina Kurtija (Aljbin Kurti), lidera pokreta Samoopredeljenje i mandatara buduće vlade Kosova, povratak na situaciju od pre 26. decembra kada je Konjufca izglasan za predsednika Skupštine u nedostatku dogovora sa Demokratskim savezom, je neprihvatljiv.\nDSK je takođe predložio da rukovodi Skupštinom do izbora predsednika države, a da onda poziciju predsednika Skupštine vrati Samoopredeljenju, što taj pokret takođe odbija. DSK smatra da je takav potez potreban u cilju balansiranja vlasti.\nDa li će Konjufca podneti ostavku?\nI pored toga što nema dogovora sa DSK, Kurti je podneo zahtev predsedništvu Skupštine da se za ponedeljak sazove sednica za izglasavanje nove vlade, o čemu je odlučilo predsedništvo Skupštine u petak.\nKonjufca je nakon zasedanja predsedništva kazao da se razgovori sa DSK nastavljaju, i da je optimista po pitanju postizanja dogovora.\n“Niko ne može da zaustavi formiranje vlade”, dodao je on.\nNa pitanje novinara da li će da podnese ostavku u cilju postizanja sporazuma sa DSK, Konjufca je u danas, 31. januara, izjavio da “nije vreme za ostavke već za imenovanja”.\nBez glasova DSK, Kurtiju je nemoguće da formira vladu.\nDSK ne odustaje\nA poslanik DSK Besian Mustafa je izjavio da u njegovoj partiji i dalje vlada pozitivna klima po pitanju postizanja sporazuma sa Samoopredeljenjem.\n“Jasno smo stavili do znanja da jedini partner može biti Samoopredeljenje. Postoji volja za postizanjem sporazuma sa Samoopredeljenjem", kazao je Mustafa.\nNa pitanje novinara da li veruje da će Kosovo u ponedeljak dobiti premijera, Mustafa je odgovorio potvrdno.\nUkoliko Kurti ne postigne dogovor sa DSK, druga opcija je da pokuša da formira manjinsku vladu.\nIma li šansi drugi scenario?\nDSK prethodno je saopštio da bi i podržao samo vladu Kurtija. Ukoliko se ni takva vlada ne izglasa, na osnovu Ustava Kosova, predsednik države u roku od 10 dana imenuje drugog kandidata za mandatara vlade, a ukoliko ni tada nema uspeha, raspisuju se izbori.\nU slučaju određivanja drugog kandidata za mandatara, otvaraju se dileme po pitanju toga da li bi on trebalo da bude ponovo iz pobedničke partije, u ovom slučaju iz Samoopredeljenja, ili iz neke druge partije, pod uslovom da drugi kandidat dokaže da ima potrebnu većinu u Skupštini.\nPredsednik Kosova Hašim Tači poverio je mandat za sastav nove vlade Albinu Kurtiju, 6. januara 2020.\nDSK Kosova saopštio je da u ovom izbornom procesu, ukoliko ne postigne dogovor sa Samoopredeljenjem, neće razgovarati ni sa jednom drugom partijom o formiranju vlade.\nDemokratska partija Kosova, partija predsednika države Hašima Tačija (Hashim Thaci) i Alijansa za budućnost Kosova, stranka odlazećeg premijera Ramuša Haradinaja (Ramush Haradinaj), već su se izjasnile da će u ovom sazivu biti u opoziciji.\nKoji su mogući izlazi iz postizborne krize?\nKosovski analitičar Naim Rašiti kaže da između Samoopredeljenja i DSK pre vlada nepoverenje nego nesporazum o raspodeli pozicija. Ističe dve opcije u ovakvoj situaciji.\n"Prva verzija je da mandatar u drugom pokušaju formiranja vlasti bude neko drugi, a što će sigurno predsednik tražiti u slučaju da Samoopredeljenje ne uspe da obezbedi većinu. Druga verzija je formiranje privremene, tehničke vlade do jeseni, kako bi se stvorili uslovi za funkcionisanje institucija, a onda raspisali novi izbori na jesen", kaže Rašiti.\nPokret Samoopredeljenje i DSK su svoju potencijalnu koaliciju nazvali 'koalicijom nade', a obećanja su bila da će dve strane odmah po potvrđivanju izbornih rezultata postići sporazum.\nDok su se ove dve partije složile o vladajućem programu, one ipak nisu mogle da postignu dogovor kada je u pitanju raspodela pozicija.\nPredsedništvo Skupštine Kosova u petak odlučuje o sednici za izglasavanje nove vlade\nKurti: Thaci će uskoro biti obavešten o mandataru


Chord Electronics je ojačao nivo IT bezbednosti i komunikacija rešenjima Kerio Control i Kerio Connect | PC Press\n7. decembar 2021. 7. decembar 2021. PC Press\nGFI Software, dobavljač bezbednosnih i upravljačkih rešenja u poslovnim mrežama, saopštilo je da je kompanija Chord Electronics Ltd., vodeći proizvođač profesionalne hi-fi opreme, odlučila da svoje bezbednosne i komunikacione izazove reši uz pomoć Kerio Control i Kerio Connect. Kompanija je lansirala oba rešenja uz pomoć IT dobavljača Invicta Linux, partnera GFI Software-a u Velikoj Britaniji.\n„U poslednje vreme se dosta razvijamo, a time dobijamo i više pažnje od strane sajber napadača“, rekao je Met Bartlet, izvršni direktor Chord Electronics. „Pored toga, širenjem poslovanja, širimo i opseg naše korporativne mreže, što znači da više zaposlenih treba da komunicira na daljinu ili od kuće koristeći različite tipove uređaja na više platformi.“\nIz tih razloga, kompanija je originalno bezbednosno rešenje zamenila hardverskim uređajem Kerio Control, koji pomaže u efikasnoj zaštiti od virusa i malvera, kao i zaštiti korporativne mreže uz pomoć firewall-a i IPS funkcionalnosti. Veoma značajna prednost ovog rešenja je i integrisani VPN koji omogućava zaposlenima da pristupe mreži od kuće jednako bezbedno kao da sede u kancelariji. Ovo je bilo posebno korisno tokom nedavnog zatvaranja uzrokovanog pandemijom.\nKerio Connect rešenje prvenstveno obezbeđuje kompaniji pristup e-pošti i kalendarima u bilo koje vreme, sa bilo kog mesta i sa bilo kog uređaja. Ovo je ključno u današnjem radnom okruženju Chord Electronics-a, pošto zaposleni koriste širok spektar uređaja, uključujući PC i Mac računare i pametne telefone koji rade na Windows 10, MacOS, Linux i mobilnim platformama. Važan element koju pruža Kerio Control jeste mogućnost bezbednog rada sa sopstvenog uređaja (BYOD).\n„Iako je teško precizno kvantifikovati prednosti oba instalirana rešenja, sa sigurnošću mogu da kažem da bi bez njih proteklih 12 meseci bilo mnogo izazovnije za nas i da bismo imali značajan finansijski uticaj na poslovanje“, dodao je Met Bartlet.\nO Chord Electronics\nChord Electronics je vodeća britanska kompanija u svojoj oblasti, koja od 1989. godine razvija i proizvodi moćnu hi-fi audio opremu kako za redovne korisnike tako i za profesionalne studijske aplikacije. Kompanija proizvodi širok spektar proizvoda od pojačala snage do integrisanih pojačala, pretpojačala, DAC konvetora i prenosivih muzičkih strimera. Svoje proizvode isporučuje direktno u prodavnice u Velikoj Britaniji i preko distributera širom sveta.\nGFI Software razvija najsavremenija IT rešenja koja omogućavaju preduzećima da nadgledaju, upravljaju i štite svoje mreže uz minimalne potrebe administracije. GFI podržava komunikacione i bezbednosne platforme za desetine hiljada svojih klijenata koristeći rešenja za mrežnu bezbednost, web nadgledanje, antispam, upravljanje zakrpama, upravljanje ranjivostima, slanje faksova i arhiviranje. GFI prodaje svoje proizvode preko globalne mreže hiljada prodajnih partnera. Kompanija je dobitnik brojnih nagrada i sertifikata, uključujući Microsoft Gold ISV Partner sertifikat. Više o kompaniji GFI Software možete pronaći na zvaničnom sajtu!\nTagovi: bezbednost, GFI, Kerio Connect, Kerio Control, Softver\n← Clearview AI dobija patent za svoju tehnologiju prepoznavanja lica\nMeta i Twitter u obračunu sa Komunističkom partijom Kine →


Džaferović: Dodiku je Ustavni sud BiH smetnja zbog potencijalnih odluka o otcjepljenju\tIstaknuto\n"Ukoliko bi se donijela neka odluka o disoluciji, ne bi bilo institucije u Bosni i Hercegovini koja bi bila u mogućnost da zaštiti Dejtonski sporazum. Samo bi Ustavni sud BiH mogao zaštiti Dejtonski sporazum i Ustav. Zato se traži izbacivanje stranih sudija", rekao je Džaferović.\nNaveo je kako je usvojena samo jedna odluka, pristigla kao prijedlog Ministarstva pravde BiH, da se odbije molba za pomilovanje dvije osobe.\n"Mnoge od tih odluka idu u drugi krug glasanja, a to su one odluke koje se odnose na vanjsku politiku, agreman ambasadorima, nekoliko sporazuma važnih za BiH i druge zemlje", istakao je Džaferović, dodavši da će biti potegnut vitalni nacionalni interes kada je riječ o posjeti predsjednika Crne Gore.\nDodao je kako je Dodik glasao protiv odluke koja se donosi konsenzusom, a koja se odnosi na Oružane snage BiH.\n"Možemo da vidimo na djelu jednu opstrukciju u funkcioniranju institucija BiH. Kako drukčije nazvati glasanje protiv odluke o ratifikaciju 19 državnih sporazuma koji su prošli svu neophodnu proceduru u svim drugim istitucijama. Bilo je neophodno da se donose formalni akt. To je opstrukciji funkcioniranja institucija BiH i opstrukcija Dejtonskog sporazuma", istakao je on.\nNavodi kako je učestvovanje na sjednicama i glasanje protiv odluka ozbiljna povreda Dejtonskog sporazuma.\n"To će u konačnici biti na štetu entiteta iz kojeg dolaze. BiH je postojala prije Dejtona, postojat će i poslije Dejtona. Može nestati samo ono što je nastalo u Dejtonu. Ovo će zavšriti tako što će država BiH nastaviti svoje funkcioniranje. Ne može se pozivati na entitete, entitetsko glasanje i grubo udarati na ustavni poredak BiH", poručio je Džaferović.\nPozvao je političke predstavnike srpskog naroda da dobro paze šta rade i da dobro čuvaju Dejtonski sporazum.\n"Ovo je jedna situacija u kojoj se pokušava na silu izdejstvovati jedno rješenje kada je riječ o Ustavnom sudu koje bi BiH moglo da odvede u sunovrat. Nije slučajno da su trojica sudija stranci koje imenuje predsjednik Evropskog suda za ljudska prava. To je sa svrhom napravljeno, dvojica sudija iz RS-a, četiri iz FBiH i trojica stranih", rekao je Džaferović.\nNavodi kako bi odlazak stranih sudija značio put u nestanak u BiH.\n"BiH nikada neće nestati i mi nikada na takvo rješenje nećemo pristati. Hajde da promijenimo Ustav i izbacimo mogućnost entitetskog glasanja, pa da onda razgovaramo o isključenju stranih sudija. Kome smetaju, oni ne navijaju ni za koga ovdje osim za Dejtonski sporazum i Evropsku konvenciju o ljudskim pravima", istakao je on.\nPoručuje kako nijedno rješenje neće proći kao produkt pritiska, kao produkt ucjene i kako ničiji diktat ne može proći.\n"Željko Komšić nikoga nije obmanuo. Predsjednitšvo BiH u procesu izbora sudija učestvuje samo na nivou konsultacija, od nas se ne traži nikakva saglasnost. Šta god da je, to ne obavezuje predsjednika Evropskog suda za ljudska prava da imenuje sudiju u Ustavni sud BiH", rekao je Džaferović.\nNavodi kako se ovdje govori o tome da li treba ili ne treba imenovati stranog sudiju.\n"To nije pitanje, on mora biti imenovan. Bilo je ovih situacija i ranije. Sasvim sigurno znam da ova pitanja nekad nisu ni dolazila na sjednicu Predsjedništva", zaključio je Džaferović.\nDžaferović je istakao kako je on za provođenje kompletnog Priebeovog izvještaja o pravosuđu.


Zaštitnik gradjana: Srbiji predstoje još teži izazovi u očuvanju slobode medija\nBeta 2. maja 2020. 15:30\nOve godine, u vanrednom stanju i u vreme nezabeležene zdravstvene krize, Srbiji predstoje novi i teži izazovi u očuvanju slobode medija i profesionalnog novinarstva, izjavio je povodom 3. maja, Svetskog dana slobode medija, zaštitnik gradjana Zoran Pašalić.\nTaj državni organ saopštio je da Srbija u oblasti slobode govora i izražavanja u prethodnoj godini nije zabeležila napredak, već brojna kršenja prava i ugrožavanje medijskih sloboda.\n„Zaštitnik gradjana godinama unazad ukazuje na razne pritiske kojima su novinari izloženi u svom poslu, počev od teškog materijalnog položaja i nepovoljnih radnih ugovora do učestalih verbalnih i fizičkih napada, diskriminacije i diskreditovanja, pretnji i ugrožavanja njihove bezbednosti“, navodi se u saopštenju i dodaje da su samo u poslednjih mesec i po dana mediji bili izloženi dodatnim pritiscima.\nNavodi se i da u periodu kada novinari tokom pandemije rade u posebno otežanim okolnostima, kao što su otežan pristup informacijama, izloženost vredjanju, seksističkim i diskriminatornim napadima na društvenim mrežama, ali i straha od mogućih posledica za napisanu reč.\n„Zaštitnik gradjana poziva sve aktere u javnom prostoru da omoguće nesmetan rad novinarima, bez diskriminacije i etiketiranja, bez govora mržnje i zastrašivanja… Sloboda medija jedan je od ključnih stubova svakog demokratskog društva, koje se ne sme ugroziti, niti ograničavati“, saopšteno je.\nPašalić dodaje da bez regulisanog statusa i adekvatnih zarada nema slobodnog novinarstva i da se ta delatnost „ne može prepustiti entuzijastima, jer je isuviše ozbiljna i za gradjane značajna“.\n„Ne očekujem ništa manje od nadležnih organa, kao ni od celog društva u Srbiji da poštuju zakon, da poštuju slobodu medija. Takodje očekujem da će svim medijima, kako onima sa nacionalnom pokrivenošću, tako i lokalnim, biti podjednako omogućen pristup informacijama koje su važne za pravovremeno i istinito informisanje gradjana o svim temama koji su od javnog značaja“, poručio je Pašalić.


Članovi Predsjedništva BiH krajem januara putuju u Brisel na razgovore s čelnicima EU | Krajina.BA\nKako saznaje Klix.ba članovi Predsjedništva BiH Milorad Dodik, Željko Komšić i Šefik Džaferović krajem ovog mjeseca otputovat će u Brisel na razgovore s čelnim ljudima Evropske unije.\nČlanovi Predsjedništva bi u Briselu trebali boraviti 29. i 30. januara, a sastat će se s čelnicima ključnih institucija Evropske unije.\nTo će biti prvi zvanični službeni put novog saziva Predsjedništva naše zemlje i simbolično u Brisel, grad u kojem naša država traži pozitivne vijesti na putu integracija u najveću evropsku porodicu-Evropsku uniju.\nOčekuje se da će jedna od tema biti odgovori na dodatna pitanja Evropske komisije, jer bi naša zemlja ubrzo trebala finalizirati odgovore, kako bi u skorijem periodu dobili pozitivno mišljenje Komisije, a onda i kandidatski status za članstvo u EU.\nReforme i pregled do sada urađenog posla, naredni koraci i izazovi su također jedna od tema koja se očekuje u Briselu sa čelništvom naše države, kao i implementacija izbornih rezultata i formiranje vlasti.\nČlanstvo u Evropskoj uniji je, za razliku od NATO puta, pitanje oko kojeg se svi političari iz BiH lakše dogovore, iako je i na tom putu bilo dosta opstrukcija i odugovlačenja, naročito kada je riječ o RS-u.\nKonkretne teme razgovora u Briselu i detalji sastanaka bit će poznati početkom slijedeće sedmice.\nPrethodni članakRazbojnici u fantomkama ženi u Ljubuškom oteli vreću s 200.000 KM\nNaredni članakSofija Milošević moli Duška da se razvede!


Bugarski ekspert: Amerika ne može zaustaviti „Balkanski tok“ - Sputnjik Srbija\nBugarski ekspert: Amerika ne može zaustaviti „Balkanski tok“\n17:35 20.12.2020 Preuzmite kraći link\nSAD ne poseduju instrumente da zaustave izgradnju gasovoda iz Rusije u Evropu, uverena je bugarski ekspert za ekonomiju Nina Djulgerova, piše list „Trud“.\nEkonomista je naglasila veliku važnost kontrole energetskog tržišta radi širenja političkog i ekonomskog uticaja, ali je naglasila da SAD nikako ne mogu da utiču na završetak gasovoda „Severni tok 2“ i „Balkanski tok“ (produžetak „Turskog toka“).\n„Rusija će završiti "Severni tok 2". Amerikanci su nemoćni, jer ne mogu da predlože alternativu“, konstatovala je Djulgerova.\nOna je dodala da Bugarska želi mirne i jasne odnose sa Rusijom, sa druge strane, SAD žele da povećaju napetost između Moskve i Sofije.\nPodsetimo, „Balkanski tok“ je nastavak gasovoda „Turski tok“ preko teritorije Bugarske. U zvaničnim dokumentima se navodi da je to objekat „širenja infrastrukture za transport gasa kompanije 'Bulgartransgaz' paralelno sa severnim, magistralnim gasovodom do bugarsko-srpske granice“. Za izgradnju gasovoda bio je zadužen konzorcijum „Arkad“, koji čine arapske i italijanske kompanije.


Nacionalna služba za zapošljavanje - Vesti - U susret potrebama lokalnog tržišta rada \nObuka za šivenje i krojenje u Bečeju\nU susret potrebama lokalnog tržišta rada\nNovi Sad | Vest, datum objave: 3. децембар 2019.\nBečej je mala opština u srcu Vojvodine, koja trenutno broji 2.300 nezaposlenih, među kojima je 1.257 žena. Poslednjih godina privreda ovog mesta hvata zamah razvoja, dolaskom nekoliko stranih kompanija koje su pokrenule pogone za proizvodnju komponenata za automobilsku industriju, a očekuje se i početak rada italijanske fabrike za proizvodnju rublja.\nU susednom Bačkom Gradištu već posluje „Kostel automotiv“ i zapošljava šivače na poslovima izrade auto-sedišta, a dolaskom novog investitora, koji ima u planu zapošljavanje većeg broja šivača, opravdano se postavlja pitanje da li će lokalno tržište rada moći da zadovolji povećanu potražnju za kvalifikovanim radnicima iz ove oblasti.\nZa potrebe poslodavca „Kostel automotiv“, Filijala Novi Sad NSZ organizuje obuku nezaposlenih za poslove šivača, putem programa obuke na zahtev poslodavca. Ovakva obuka se u fabrici u Bačkom Gradištu realizuje već drugu godinu zaredom, u nekoliko ciklusa, pa je na ovaj način posao dobilo oko 100 nezaposlenih.\nZbog povećane potražnje za šivačima, novosadska filijala NSZ se odlučila da ove godine u Bečeju organizuje i obuku za tržište rada za ovo zanimanje. Interesovanje nezaposlenih žena za ovu obuku postojalo je i ranije, pa je brzo formirana grupa od 30 polaznica, koja je počela 10. septembra. Izvođač je grupa ponuđača Mokrogorska škola menadžmenta i Zanatsko-obrazovni centar „Adžija“, a realizuje se u saradnji sa krojačkom radnjom „Stil“ - za proizvodnju modne konfekcije i domaću radinost.\nUkupan fond časova je 244, a nakon završene obuke organizovana je i radna praksa kod poslodavca u trajanju od 20 radnih dana. Obuka se uskoro završava, a tim povodom posetili smo polaznice na njihovom „radnom mestu“, u krojačkoj radnji „Stil“, kako bismo se uverili šta su sve savladale i da li su spremne za polaganje ispita i dobijanje sertifikata. Već na prvi pogled, radna atmosfera. U jednom uglu, na prostranom krojačkom stolu tri polaznice kroje i seku materijal za buduću košulju, druge šiju za mašinom, ušivaju dugmad i cibzare, štepuju ili endluju. Iza njih su izložbeni eksponati, za koje ponosno ističu da su njihovih ruku delo. I zaista, pantalone, suknje, sakoi i haljine koje smo videli, da ne znamo, teško da bismo mogli pretpostaviti da su ih šile polaznice na obuci, a ne već iskusne krojačice.\nVlasnica salona Milena Žigić ističe da su sve polaznice bile vrlo motivisane da nauče tajne krojačkog zanata, u čemu su i uspele. „Kako je obuka odmicala, svakim danom su bile sve veštije i preciznije, pa sam sigurna da će vrlo brzo moći samostalno da obavljaju ovaj posao. Spremne su za polaganje završnog ispita koji ih očekuje za par dana“, rekla nam je Milka, ponosno pokazujući džepove sakoa koji su polaznice izradile, a koji nisu obični, već za izradu veoma zahtevni paspulirani džepovi. Među budućim krojačicama ima i mlađih i starijih žena, sa završenom osnovnom ili srednjom školom, bez ikakvog ili sa vrlo skromnim prethodnim znanjem krojenja i šivenja. Zadovoljne su naučenim i nadaju se zaposlenju nakon obuke, a neke od njih već razmišljaju i o privatnom poslu. Dvadesetčetvorogodišnja Dragana Saveljić je jedna od njih. Kako nam je rekla, stečeno znanje će joj sigurno pomoći u budućem poslu: „Od malih nogu sam volela da crtam modele, nešto jednostavno sam umela i da sašijem, ali mi je ova obuka pružila konkretna i temeljna znanja koja ću iskoristiti jer svakako nameravam da se ubuduće bavim ovom poslom“, priča nam Dragana, dok po kroju seče materijal za izradu svoje nove košulje.\nNa osnovu iskazanih potreba poslodavaca sa lokalnog tržišta rada i zainteresovanosti nezaposlenih lica sa evidencije za pojedine obuke, ove godine je 40 nezaposlenih sa teritorije Južnobačkog okruga i 56 nezaposlenih osoba sa invaliditetom dobilo priliku da se obuči za neko od traženih zanimanja. U pitanju su obuke za gerontodomaćice, krojače-šivače, a za osobe sa invaliditetom: osnovna informatička obuka, obuka za poslovnog sekretara, za vođenje poslovnih knjiga, za elektronsko poslovanje, pomoćnika knjigovesca, za izradu papirne galanterije i za masera. Pre nešto više od mesec dana i 6 novih zavarivača dobilo je sertifikate sa atestom nakon uspešno završene obuke koja je finansirana projektnim sredstvima iz IPA 2013 projekta „EU podrška Nacionalnoj službi za zapošljavanje“. U pitanju su tražena zanimanja na tržištu, a osnovni cilj obuka jeste podizanje nivoa kompetentnosti, konkurentnosti i zapošljivosti nezaposlenih lica i to sticanjem dodatnih znanja i veština za obavljanje poslova u okviru istog ili novog zanimanja.


Vreme - Susret u Briselu: Mramor, kamen i železo\nVREME 1004, 1. april 2010. / VREME\nSusret u Briselu:\nDok se Amerika i Evropa polako udaljavaju, predsednici Tadić i Josipović su u Briselu demonstrirali dosad neviđenu bliskost Beograda i Zagreba\nOd našeg dopisnika iz Brisela\nČak i za grad sasvim oguglao na važne skupove, Briselski forum koji svakog proleća organizuje nemački Maršalov fond u Sjedinjenim Američkim Državama, najveća organizacija posvećena evroatlantskim integracijama, predstavlja događaj od prvorazrednog značaja. Prošlog vikenda, u luksuznom hotelu Konrad u aveniji Luiz, okupila se impresivna grupa evropskih i američkih zvaničnika da bi razmenili mišljenja o trenutnom stanju transatlantskih odnosa. I dok su Evropljani nastupili u najjačem sastavu, uključujući predsednika Komisije Manuela Baroza, predsedavajućeg Savetu Hermana van Rompeja i visoku predstavnicu Ketrin Ešton, većinu učesnika sa one strane Atlantika činili su bivši funkcioneri, poput Medlin Olbrajt ili Nikolasa Barnsa, a najviše rangirani predstavnik Obamine administracije bio je Filip Gordon, pomoćnik Hilari Klinton za evroazijska pitanja.\nOva asimetrija odrazila je dijagnozu oko koje su se, odmah posle pozdravnih govora i podsećanja na istorijske veze, svi složili: Evropa i Amerika se sve više udaljavaju, a Stari kontinent više ni ekonomski ni bezbednosno nije prioritet za Vašington. Nade da će novi predsednik u Beloj kući resetovati narušene odnose pokazale su se kao neosnovane: Obama je ranije ove godine odlučio da ne dođe na redovni američko-evropski samit u Portugalu, dok se na forumu u Briselu nije pojavio niko iz njegovog užeg kruga. I dok su se evropski domaćini utrkivali u isticanju važnosti prekookeanskih veza, američki gosti su, na momente prilično grubo, kritikovali evropsku mlitavost u ratnom angažmanu u Avganistanu, nedoslednu politiku prema Rusiji i Kini, i opšti nedostatak konsenzusa o bilo čemu. "Kako očekujete da budete velesila ako trideset godina ne možete da rešite kiparski problem?", pitao je Nikolas Barns, bivši državni podsekretar, i ocenio da NATO "posustaje" zahvaljujući evropskoj pasivnosti, dok je odnose sa Evropom bez uvijanja nazvao "plitkim" i "šupljim".\nDomaćini su na ove primedbe odgovarali pomalo snebivljivo, kompenzujući nedostatak argumenata obiljem fraza. Barozo je govorio o potrebi za "novim atlanticizmom", mada ni njemu izgleda nije bilo jasno šta pod tim podrazumeva, Van Rompej o klimatskim promenama kao izazovu, dok se Ketrin Ešton na svečanom otvaranju stidljivo smestila u sedmi red, i jedva izgovorila poneku reč. Verovatno najprecizniju ocenu trenutnog stanja dao je Stiven Erlanger iz "Njujork tajmsa", koji je konstatovao da "SAD više ne vide Evropu kao problem, ali ni kao pomoć u rešavanju svojih problema".\nUGALJ I ČELIK: Ovo je bila pozornica koju su, pomalo neočekivano, izabrali predsednik Srbije Boris Tadić i njegov hrvatski kolega Ivo Josipović da pred evropskim i američkim svedocima demonstriraju novoskovano prijateljstvo. Da Tadićev bojkot balkanskog samita u Sloveniji nije prouzrokovao štetu u Briselu videlo se odmah po njegovom dolasku, gde je već prve večeri nasamo razgovarao sa Ketrin Ešton, a sutra izjutra i sa Van Rompejom. Značaj koji su organizatori pridali dvojici predsednika video se i po tome što je tokom svečane večere Van Rompej postavio Josipovića i Tadića tik uz sebe, sa desne i leve strane, dok je za istim stolom, tačno preko puta njih, bila Medlin Olbrajt. Slovenački premijer Borut Pahor pojavio se samo na otvaranju foruma i nestao, izbegavši susret sa dvojicom predsednika.\nKad je o Balkanu reč, centralni događaj bio je panel održan drugog dana foruma, na kome su osim Josipovića i Tadića učestvovali komesar za proširenje Štefan Fule i Džordž Vojinovič, senator iz Ohaja. Tokom jednosatnog razgovora, dva predsednika su se nadopunjavala u izlivima međusobnog prijateljstva i privrženosti evropskim integracijama. Josipović je svečano obećao da Hrvatska, kada se učlani u EU, neće blokirati Srbiju na način na koji je Sloveniju blokirala Hrvatska; Tadić je rekao da će "uspeh Hrvatske biti i naš uspeh, kao i uspeh čitavog regiona". Pored toga, najavio je da će Srbija i Hrvatska, uz pomoć svojih suseda, od sada nastupati kao "izvoznici stabilnosti", umesto da istu, kao do sada, uvoze.\nMožda najzanimljivije pitanje na panelu postavila je iz publike Sonja Liht, predsednica Fonda za političku izuzetnost. Ona je podsetila da je Evropska unija nastala iz Komisije za ugalj i čelik, koju su 1950. osnovale Francuska i Nemačka, da bi zatim pitala predsednike "Šta su ugalj i čelik srpsko-hrvatske saradnje, šta ćete konkretno uneti u Evropu?" Nažalost, predsednici nisu imali spreman odgovor: Tadić je rekao da je to Balkan integrisan u EU, dok je Josipović odgovorio da su ljudi, a ne sirovine, osnova novog partnerstva.\nBOLNE TAČKE: Moglo bi biti značajno što na forumu jedva da je bilo reči o dva trenutno najakutnija problema na Balkanu: Kosovu i Bosni. Tadić je, naravno, u izjavama za štampu uredno ponavljao da Srbija neće priznati Kosovo, ni eksplicitno ni implicitno, ali je takođe rekao i da želi da vidi sve narode Balkana, uključujući i sve narode Kosova, uključene u EU. Sem toga je najavio da će uskoro posetiti Albaniju, ali ako se to izuzme, reklo bi se da Kosovo ovoga puta jednostavno nije bilo na dnevnom redu.\nZato se na forumu i te kako pričalo o pogoršanoj političkoj situaciji u Bosni, koja iz briselske perspektive izaziva najviše zabrinutosti. Oba predsednika bila su suočena sa zahtevima Evropljana i Amerikanaca da učine napor da se prevaziđe postojeća blokada između Sarajeva i Banjaluke, ali čini se da niko nema ideju šta bi konkretno trebalo preduzeti. Tadić je sagovornike podsetio da su se pre dvadesetak godina predsednici Srbije i Hrvatske sastajali u Karađorđevu kako bi komadali Bosnu, dok on i Josipović žele da podrže njen integritet. I jedan i drugi su podvukli da će podržati svaki dogovor tri konstitutivna naroda, ali su se ogradili od ideje o spolja nametnutom rešenju.\nOstaje da se vidi da li će na evropsko-balkanskom samitu, koji će se u junu održati u Sarajevu, doći do nekog napretka. Izgledi za to su mršavi, jer je žestoka i prljava izborna kampanja u Bosni uveliko počela (izbori su u novembru), a to nije atmosfera pogodna za bilo kakav dogovor. Zanimljivo je, takođe, da niko od bosanskih političara nije našao za shodno da se pojavi na forumu i da se uključi u diskusiju.\nSve u svemu, čini se da su srpski i hrvatski predsednik ostavili vrlo dobar utisak na domaćine, i da je najava tešnje saradnje blagonaklono primljena u Briselu. Ostaje samo još da se ta forma, u nedostatku uglja i čelika, popuni odgovarajućim sadržajem. Jedan od zapadnih posmatrača sugerisao je da bi predsednici prošli još bolje da su u Brisel, umesto lepih reči, došli sa najavom da ponovo počinje proizvodnja tenka M-84, najuspešnijeg srpsko-hrvatskog proizvoda svih vremena. "Zaslužili su tapšanje po ramenu", rekao je, "ali ovako bi dobili ovacije."